title: Kurtis McLean

text: Kaudeksi 2009–2010 McLean siirtyi Eurooppaan ja vuoden mittaisella sopimuksella SM-liigajoukkue Rauman Lukkoon. Hän oli tehoilla 18+25=43 joukkueen paras maalintekijä Justin Morrisonin kanssa sekä toiseksi paras pistemies hänen jälkeensä. McLeanin kautta haittasi kuitenkin tammikuussa 2010 tullut sormivamma, joka piti McLeanin noin kaksi kuukautta sivussa peleistä. Hän ei noussut kuntouduttuaan kuitenkaan enää syyskauden tasolleen. Joulukuussa 2009 McLean teki kaksivuotisen jatkosopimuksen Lukon kanssa. Kaudella 2010–2011 hän nousi joukkueen varakapteeniksi ja pelasi runkosarjan kaikki 60 ottelua voittaen SM-liigan ulkomaalaisten piste- ja syöttöpörssin tehoilla 16+39=55. McLean oli Lukon toiseksi paras pistemies Perttu Lindgrenin jälkeen ja sijoittui koko SM-liigan pistepörssissä neljänneksi. Joulukuussa 2010 SM-liigan päävalmentajat valitsivat hänet liigan syyskauden parhaaksi ulkomaalaiseksi pelaajaksi. McLean voitti kauden päätteeksi SM-pronssia.


title: Kurtis McLean

text: McLean ei jatkanut Lukossa enää toista jatkosopimuskauttaan, vaan jatkoi kaudella 2011–2012 uraansa vuoden mittaisella sopimuksella Sveitsin National League A:n SCL Tigersissa. Hän voitti joukkueen sisäisen piste- ja syöttöpörssin tehoilla 14+28=42 ja McLeanin teholukema +3 oli Langnaun täyden kauden pelanneista pelaajista paras. Hän oli myös kevään 2012 karsintasarjassa joukkueen paras maalintekijä kolmella osumallaan. Saman vuoden helmikuussa McLean teki vuoden mittaisen jatkosopimuksen Langnaun kanssa. Hän voitti joukkueen sisäisen piste- ja syöttöpörssin myös kaudella 2012–2013 tehoilla 7+34=41. McLean voitti myös kevään 2013 karsintasarjan syöttöpörssin yhdeksällä syöttöpisteellään.


title: Kurtis McLean

text: Toukokuussa 2013 McLean teki vuoden mittaisen sopimuksen Helsingin IFK:n kanssa, mutta vain kuukautta myöhemmin hän jätti seuran ja siirtyi KHL-joukkue Metallurg Novokuznetskiin kaudeksi 2013–2014. Kaudeksi 2014–2015 McLean palasi Suomeen, mutta hänen uransa jatkui kuitenkin KHL:ssä laajennusjoukkue Jokereiden riveissä. McLean teki kuitenkin 20 pelaamassaan ottelussa vain tehot 1+1=2 ja hänen sopimuksensa purettiin marraskuussa 2014. Joulukuussa McLean siirtyi jatkamaan KHL-uraansa kroatialaisseura Medveščak Zagrebiin.


title: Kurtis McLean

text: Kaudeksi 2015–2016 McLean siirtyi Itävallan Erste Bank Eishockey Ligan Vienna Capitalsiin. Siirtotakarajalla, helmikuussa 2016 hän siirtyi kuitenkin loppukaudeksi Saksan DEL-liigan Grizzlys Wolfsburgiin. McLean eteni joukkuen kanssa liigan finaaleihin saakka, mutta Saksan-mestaruuden vei kuitenkin EHC München otteluvoitoin 4-0. Kaudeksi 2016–2017 hän palasi EBEL:ään ja siirtyi 1+1-vuotisella sopimuksella Graz 99ersin riveihin.


title: Kurtis McLean

text: McLean edusti Kanadaa Spengler Cupissa vuosina 2011 ja 2012, joista jälkimmäinen turnaus päättyi voittoon.


title: Emilio Usiglio

text: Emilio Usiglio (8. tammikuuta 1841 Parma – 8. heinäkuuta 1910 Milano) oli säveltäjä ja kapellimestari. Hänen ensimmäinen oopperansa oli "La locandiera" (1861). Hänen suurimmaksi menestyksekseen nousi toinen koominen ooppera, "Le educande di Sorrento" (1868). Hän sävelsi balettiakin.


title: UFC Undisputed 2010

text: UFC Undisputed 2010 on vapaaottelu-konsolipeli, joka ilmestyi 25. toukokuuta 2010. Se on jatko-osa UFC 2009 Undisputedille, joka ilmestyi vuonna 2009. Siinä on viisi painoluokkaa: raskassarja, kevyt raskassarja, keskisarja, välisarja ja kevytsarja. Se ilmestyy Xbox 360:lle, PlayStation 3:lle ja PlayStation Portable:lle. Ensimmäinen traileri ilmestyi 12. joulukuuta 2009 Spike Video Game Awardsissa. Toisin kuin edeltäjässään, tässä pelissä on myös vasenkätisiä ottelijoita.


title: UFC Undisputed 2010

text: Toukokuussa 2010 julkaistiin Shaquille O'Nealin ja "UFC 2009 Undisputed" TapouT ryhmän olevan lukittuina ottelijoina.


title: Kaalimaan kakarat

text: Kaalimaan kakarat on yhdysvaltalainen nukkesarja, jonka valmistus aloitettiin vuonna 1978. Siitä tuli yksi 1980-luvun suosituimmista lelusarjoista. Nukeilla on suuri, soikea muovipää ja kankainen painava vartalo. Ne ovat oikean vauvan kokoisia, jokainen nukke oli hiukan eri näköinen, ja niiden mukana toimitettiin adoptiotodistus. Jouluna 1983 nukkien kysyntä oli suurimmillaan. Nukkeihin liittyi monia urbaanilegendoja.


title: Kaalimaan kakarat

text: Nukeilla on ollut useita valmistajia; vuodesta 1995 alkaen niitä on tehnyt Mattel.


title: Whitworth-kierre

text: Whitworth-kierre, lyhennettynä BSW ("British Standard Whitworth") on eräs monista brittiläisistä ruuvikierteitä koskevista standardeista.


title: Whitworth-kierre

text: Whitworth-kierre on saanut nimensä Joseph Whitworthista, joka ehdotti sen käyttöönottoa vuonna 1841. Se syrjäytti lukuisia Britanniassa siihen asti käytössä olleita kierrejärjestelmiä, mutta on nykyisin käynyt harvinaiseksi. Eräs arkipäiväinen käyttökohde, jossa se edelleen esiintyy, on kameroiden pohjassa oleva ns. jalustakierre, joka 1/4 tuuman BSW.


title: Whitworth-kierre

text: Whitworth-kierre poikkeaa sekä profiililtaan että joissain tapauksissa myös nousultaan muista tuumamittoihin perustuvista kierteistä kuten UNF ja UNC. Standardissa on määritelty myös kutakin pultin paksuutta vastaava kuusiokannan koko, ja päinvastoin kuin muissa järjestelmissä, Whitworth-pulttien ja -muttereiden vääntötyökalut on merkitty pultin läpimitan eikä avainvälin mukaan. Näin ollen esim. kiintoavain, jonka kokomerkintä on 1/2W, on avainväliltään 0,92 tuumaa.


title: Mitte (Hannover)

text: Mitte on Hannoverin osa-alue (), joka kattaa kaupungin keskustan. Osa-alueella sijaitsee muun muassa kaupungin eläintarha, oopperatalo, päärautatieasema ja suuri kulttuurikeskus Pavillon.


title: Mitte (Hannover)

text: Mitte jakautuu edelleen neljään kaupunginosaan (), jotka ovat Calenberger Neustadt, Mitte, Oststadt ja Zoo.


title: Ra-Horakhty

text: Ra-Horakhty (Ra-Harakhti, Ra-Horakhte, Ra-Horakhtii, Ra-Herakhty "Horus horisontissa") on yksi muinaisen Egyptin jumalista, joka kuvataan miehenä, jolla on haukan pää ja auringon kiekko tai sädekehä päähineenään. Ra-Horakhtya pidetään Horus-jumalan ja Ra-jumalan yhdistelmänä. Siinä missä Horus oli taivaanjumala ja Ra auringonjumala, pidettiin Ra-Horakhtya varsinaisesti nousevan auringon jumalana. Muun muassa Abu Simbelin Suuri Temppeli on omistettu Rameseksen itsensä lisäksi jumalille Amun Ra, Ra-Horakhty, sekä Ptah.


title: Heavy Metal: F.A.K.K.²

text: Heavy Metal: F.A.K.K.² on vuonna julkaistu videopeli, joka perustuu elokuvaan Heavy Metal 2000. Pelin julkaisi Gathering of Developers ja kehitti Ritual Entertainment Windowsille, Macintoshille ja Linux'lle. Pelin päähahmon ääniroolissa toimi elokuvan tavoin Julie Strain.


title: Heavy Metal: F.A.K.K.²

text: Pelin tarina sijoittuu noin 30 vuotta tulevaisuuteen elokuvan tapahtumista, kun Julie on palannut takaisin Edeniin, jossa uudisasukkaat rakentavat tuhoutuneen planeetan asutukset takaisin kuntoon. He löytävät samalla aavikkoiselta planeetalta vettä, joka on kaiken alku ja loppu. Asukkaat ovat eläneet pitkään planeettaa ympäröivän energiakentän suojassa. He ovat myös järjestäneet organisaation nimeltä FAKK2 (Federation Assigned Ketogenic Killzone), joka hälyttää paikalle ilmaantuneille tunkeilijoille Edenin olevan kuolemanloukku. Paikalle kuitenkin ilmaantuu suurempi uhka avaruusaluksineen, jonka muinainen johtaja Gith johtaa valloitusta. Kaikki on kiinni pelin pääsankarista Juliesta pelastaa Eden Githin uhkalta.


title: Leukoplakia

text: Leukoplakia on suun limakalvolla esiintyvä tasaisen vaalea tai läiskäinen muutos. Tavallisimmin leukoplakioita esiintyy tupakoitsijoilla. Melkein 60 % leukoplakioista katoaa tupakoinnin loputtua. Tämän lisäksi viidennes leukoplakioista pienenee vuoden kuluessa tupakoinnin lopettamisesta. Osalla potilaista leukoplakioiden kehittyminen edeltää suusyöpää; 2–6 % potilaista sairastuu siihen vuosikymmenen kuluessa.


title: Leukoplakia

text: Niin sanottua karvaista leukoplakiaa tavataan lähinnä henkilöillä, joiden immuunijärjestelmä on heikentynyt esimerkiksi HIV-infektion johdosta.


title: Juuso Rajala

text: Juuso Rajala (s. 27. elokuuta 1988 Tampere) on suomalainen jääkiekkoilija, joka pelaa Saksan toiseksi korkeimmalla sarjatasolla DEL2-liigan Bayreuth Tigersissa. Hän on pelipaikaltaan keskushyökkääjä, mutta osaa pelata myös laidassa.


title: Juuso Rajala

text: Rajala on Tampereen Ilveksen kasvatti. Ilveksen B-nuorissa pelatessaan hän voitti tehoilla 18+34=52 piste- ja syöttöpörssin kaudella 2005–2006. Rajala voitti keväällä 2006 B-nuorten mestaruuden. Kaudella 2007–2008 hän pelasi ensimmäiset miesten pelinsä esiintyessään kolmessa Mestis-ottelussa alle 20-vuotiaiden maajoukkueessa tehden kaksi syöttöpistettä.


title: Juuso Rajala

text: Kaudeksi 2008–2009 Rajala siirtyi Rauman Lukon A-nuoriin ja hän voitti tehoilla 30+34=64 koko A-nuorten SM-liigan pistepörssin. Rajala voitti keväällä 2009 A-nuorten SM-pronssia. Hän teki kolmivuotisen sopimuksen Lukon SM-liigajoukkueen kanssa huhtikuussa 2009. Rajala pelasi SM-liigan tulokaskaudellaan 2009–2010 26 runkosarjaottelua tehopistein 2+6=8. Hän teki liigadebyyttinsä kauden avauskierroksella 11. syyskuuta 2009 vieraissa paikallisvastustaja Porin Ässiä vastaan. Liigauransa avausmaalin Rajala teki kolmannessa ottelussaan 17. syyskuuta 2009 vieraissa Jokereita vastaan. Hänen osumansa oli Lukon 5-0-voittoon päättyneen ottelun avausmaali ja jäi ottelun voittomaaliksi. Tammikuussa 2010 Rajala siirtyi loppukaudeksi lainalle Mestis-joukkue Lempäälän Kisaan. Kevään 2010 pudotuspeleissä hän jakoi tehoilla 2+4=6 LeKin sisäisen pistepörssin voiton Sami Ryhäsen kanssa. Joukkue sijoittui neljänneksi hävitessään pronssiottelussa KooKoolle lukemin 4-2.


title: Juuso Rajala

text: Rajala pelasi syyskaudella 2010 lainalla LeKissä ja Kajaanin Hokissa. Hän pelasi Mestiksessä lainalla yhteensä 13 ottelua tehoin 5+6=11. Lukossa Rajala pelasi 14 runkosarjaottelua tehden yhden syöttöpisteen, kunnes joukkue vuokrasi hänet loppukaudeksi Turun Palloseuraan paikkaamaan sentterivajetta siirtorajan kynnyksellä tammikuussa 2011. Rajala teki siellä kymmenessä ottelussa yhden maalin.


title: Juuso Rajala

text: Kesäkuussa 2011 Rajala teki yksivuotisen sopimuksen Jokipoikien kanssa. Hän voitti koko kaudella 2011–2012 koko Mestiksen syöttöpörssin ja sijoittui pistepörssissä toiseksi Sportin Jussi Tapion jälkeen tehoilla 11+34=45. Rajala voitti kauden päätteeksi Mestis-hopeaa ja hänet palkittiin sarjan vuoden pelaajana Kultaisella kiekolla sekä valittiin ensimmäiseen tähdistökentälliseen. Rajala pelasi kauden aikana myös kolme SM-liigaottelua lainalla Espoo Bluesissa lokakuussa 2011, jolloin hän keräsi niissä yhden syöttöpisteen. Huhtikuussa 2012 Rajala teki vuoden mittaisen jatkosopimuksen Jokipoikien kanssa.


title: Juuso Rajala

text: Alkukaudella 2012–2013 Rajala oli kaksi kuukautta sivussa. Hänet määrättiin aluksi rasituskieltoon mystisen vaivan takia, joka paljastui sydänviaksi, joka saatiin kuitenkin korjattua pienellä leikkauksella. Rajala palasi marraskuun 2012 puolivälissä ja hän teki joulukuun aikana kymmenessä ottelussa hienot tehot 4+12=16, eikä kerännyt sen aikana ainuttakaan jäähyminuuttia. Rajala palkittiin Mestiksen joulukuun 2012 kuukauden pelaajana. Yhteensä hän teki runkosarjassa 28 ottelussa tehot 8+24=32, joilla Rajala oli Jokipoikien kolmanneksi paras pistemies. Hänet valittiin kauden päätteeksi Mestiksen toiseen tähdistökentälliseen.


title: Juuso Rajala

text: Kaudeksi 2013–2014 Rajala palasi vuoden mittaisella sopimuksella kasvattajaseuraansa Tampereen Ilvekseen. Hän pelasi ensimmäisen kokonaisen SM-liigakautensa tehden 50 runkosarjaottelussa tehot 4+13=17. Kaudeksi 2014–2015 Rajala palasi taas Mestikseen ja siirtyi vuoden mittaisella sopimuksella KooKoon riveihin. Hän voitti koko sarjan piste- ja syöttöpörssin tehoilla 12+45=57 ja palkittiin Jouni Rinne -palkinnolla. Rajala voitti myös kevään 2015 pudotuspelien piste- ja syöttöpörssin tehoilla 3+15=18. Hän voitti kauden päätteeksi Mestis-hopeaa. Rajala palkittiin kauden päätteeksi myös sarjan parhaana pelaajana Kultaisella kiekolla, parhaana hyökkääjänä Mika Helkearo -palkinnolla sekä valittiin ensimmäiseen tähdistökentälliseen. Toukokuussa 2015 hän teki vuoden mittaisen jatkosopimuksen SM-liigaan nostetun KooKoon kanssa.


title: Juuso Rajala

text: Rajala teki kaudella 2015–2016 KooKoossa 29 runkosarjaottelussa tehot 2+8=10. Hänen peliaikansa KooKoossa jäi varsin vähäiseksi ja Rajala kävi kauden aikana myös viiden ottelun mittaisella vuokrasopimuksella Ruotsin toiseksi korkeimmalla sarjatasolla HockeyAllsvenskanin Leksands IF:ssä marras-joulukuun 2015 vaihteessa. Kaudeksi 2016–2017 hän siirtyi vuoden mittaisella sopimuksella Saksan toiseksi korkeimmalle sarjatasolle DEL2-liigan EC Bad Nauheimiin. Rajala oli tehoilla 12+28=40 koko sarjan syöttöpörssissä toisena ja pistepörssissä viidentenä, kunnes hän vaihtoi tammikuussa 2017 loppukauden sopimuksella samassa sarjassa pelaavaan Dresdner Eislöweniin. Rajala sijoittui lopulta DEL2:n syöttöpörssissä toiseksi ja pistepörssissä viidenneksi tehoilla 14+42=56. Heinäkuussa 2017 hän teki Dresdenin kanssa vuoden mittaisen jatkosopimuksen.


title: Juuso Rajala

text: Joulukuussa 2017 Dresden lainasi Rajalan alustavasti viiden ottelun mittaisella sopimuksella Ruotsiin Allsvenskan-joukkue IF Troja-Ljungbyyn. Hänet hankittiin joukkueeseen ennen kaikkea ylivoimapelaajaksi, mutta Rajala teki siellä yhdeksässä pelaamassaan ottelussa vain kolme syöttöpistettä. Tammikuussa 2018 myös Dresden purki yhteisymmärryksessä Rajalan sopimuksen. Seuraavana päivänä hän siirtyi loppukauden sopimuksella Ruotsin kolmanneksi korkeimmalle sarjatasolle Hockeyettan-joukkue Kallinge/Ronneby IF:ään. Kaudeksi 2018–2019 Rajala palasi taas DEL2-liigaan ja siirtyi vuoden mittaisella sopimuksella Bayreuth Tigersin riveihin.


title: Juuso Rajala

text: Rajala on toisen polven liigakiekkoilija, sillä hänen isänsä on Ilveksessä vuonna 1985 Suomenmestaruuden voittanut Juha Rajala.


title: Matti Hilli

text: Matti Sakari Hilli (s. 14. kesäkuuta 1951) oli Vapon toimitusjohtaja kesäkuusta 2001 maaliskuuhun 2011. Sitä ennen hän toimi Kekkilän toimitusjohtajana vuodesta 1995. Turveruukki Oy:ssä hän toimi vuodet 1975–1985, josta toimitusjohtajana 1983 lähtien. Vapo-konsernissa hän on ollut vuodesta 1985 alkaen. Koulutukseltaan Hilli on diplomi-insinööri.


title: Hilli

text: Hilli voi tarkoittaa:


title: Hilli

text: Sukunimi:


title: Hilli

text: Paikannimi:


title: Kalajoen vaakuna

text: Kalajoen vaakuna on Kalajoen kaupungin tunnus. Vaakuna on alun perin vahvistettu Himangan kunnan vaakunaksi 12. joulukuuta 1958.


title: Kalajoen vaakuna

text: Vaakuna on saanut aiheensa talonpoikaispurjehduksesta, jolla on vanhastaan ollut tärkeä merkitys Himangan rannikkopitäjälle. Tähän viitataan vaakunan kaljaasilla.


title: Kalajoen vaakuna

text: Vaakunan suunnitteli Gustaf von Numers, ja se vahvistettiin Himangan kunnanvaakunaksi 12. joulukuuta 1958. Vaakunan selitys on ”kultakentässä sininen, kaksimastoinen kaljaasi”.


title: Kalajoen vaakuna

text:
Kun Himangan kunta liitettiin 1. tammikuuta 2010 Kalajoen kaupunkiin, siihenastinen Himangan vaakuna tuli yhdistyneen Kalajoen kaupungin vaakunaksi.
Aiempi Kalajoen vaakuna oli Olof Erikssonin suunnittelema ja se oli ns. puhuva vaakuna viitaten kunnan nimeen. Sen heraldinen selitys on "sinisessä kentässä reunoihin ulottuva kultainen verkko, jonka päällä uiva, hopeinen lohi". Sisäasiainministeriö vahvisti vaakunan käyttöön 20. huhtikuuta 1953, ja se oli käytössä vuoden 2009 loppuun.


title: Eric Talbot

text: Eric Talbot on yhdysvaltalainen sarjakuvien käsikirjoittaja ja piirtäjä, joka tunnetaan erityisesti Turtles-sarjakuvista.


title: Eric Talbot

text: Vuonna 2000 Talbotin käsikirjoittama neliosainen sarjakuva "The Melting Pot" oli pohjana elokuvalle Heavy Metal 2000.


title: Fritz Muliar

text: Fritz Muliar (12. joulukuuta 1919 Wien – 4. toukokuuta 2009 Wien) oli itävaltalainen näyttelijä. Muliar taisteli toisessa maailmansodassa ja joutui saksalaisten vangiksi. Vangiksi jäätyään Muliar vietti seitsemän kuukautta vankina eristyssellissä.


title: Fritz Muliar

text: Sodan jälkeen Muliar aloitti uransa näyttelijänä ja hänen ensimmäinen menestysroolinsa oli Felix Mitterer vuoden 1990 elokuvassa "Siperiaan". Hänellä oli merkittävä rooli myös "Poliisikoira Rexissä".


title: Fra Diavolo (ooppera)

text: Fra Diavolo on Daniel-François-Esprit Auberin kolminäytöksinen "opéra comique". Siihen kirjoitti libreton Eugène Scribe. Teos esitettiin ensi kertaa Pariisin Opéra-Comiquessa 28. tammikuuta 1830. Teos sijoittuu Napolin lähistölle, ja rosvopäällikkö Fra Diavolon (tenori) hahmo perustuu historialliseen henkilöön.


title: Fra Diavolo

text: Fra Diavolo on:


title: Clarke

text: Clarke voi tarkoittaa seuraavia:


title: Clarke (nimi)

text: Clarke on yleinen anglosaksiset juuret omaava brittiläinen sukunimi. Nimen tiedetään olleen käytössä Kentin kreivikunnassa ainakin 1100-luvulta saakka.


title: Clarke (nimi)

text: Nimi voi viitata seuraaviin henkilöihin:


title: Talvisodan pommitukset Jyväskylässä

text: Jyväskylää pommitettiin talvisodassa kaksi kertaa, 29. ja 31. joulukuuta 1939. Jyväskylässä pommituksia osattiin odottaa, sillä kaupungissa valmistettiin tykkejä (Valtion Tykkitehdas) ja jalkaväen aseita (Valtion Kivääritehdas). Lisäksi kaupungin lävitse kulki tärkeä poikkirata. Pommituksissa kuoli yhteensä 22 henkilöä ja vaurioitui 149 rakennusta.


title: Talvisodan pommitukset Jyväskylässä

text: Aseteollisuuden takia Jyväskylän ilmapuolustus oli suhteellisen vahva. Kaupungin puolustus perustui ainoastaan ilmatorjunta-aseisiin – uusi Luonetjärven lentokenttä oli vain pommikonetukikohta. Sodan syttyessä Jyväskylässä oli ainakin kevyt 40 mm ilmatorjuntapatteri sekä ilmatorjuntakonekiväärijoukkue. Kaupunkiin määrättiin myös raskas patteri, mutta se ilmeisesti lähetettiinkin Mikkeliin. Jyväskylän ilmatorjunta ei onnistunut pudottamaan viholliskoneita.


title: Talvisodan pommitukset Jyväskylässä

text: Ensimmäisissä pommituksissa 29. päivä seitsemän DB-3-konetta lähestyi matalalla rautatietä seuraillen Lievestuoreen suunnasta. Ilmahälytys annettiin klo 12.04. Pian hälytyksen jälkeen matalalla lentäneet koneet pommittivat muun muassa Kivääritehdasta, sekä Kankaan paperitehdasta tuhoten sen konttorirakennuksen. Myös Puistokadun yläpäässä olleen kolmikerroksisen kivitalon toinen pää tuhoutui. Rautpohjan Vasikkalammen läheisyydessä veturissa ollut mies sai surmansa koneesta ammutuista konekiväärin luodeista. Ilmatorjunta ei saanut yhdessä koneessa raportoitua leimahdusta kummempia vaurioita aikaiseksi.


title: Talvisodan pommitukset Jyväskylässä

text: Toisella kerralla 31. päivä koneet tulivat kolmessa aallossa, ensin 13, sitten kuusi ja yhdeksän, etelästä Päijännettä seuraten korkealla ilmatorjunnan ulottumattomissa. Hyökkäys alkoi kirkkaana pakkaspäivänä noin kello 11. Se aiheutti 21 ihmisen kuoleman sekä lähes 30 loukkaantumisen, joista puolet vakavia. Tourulassa 11 kuoli suojakaivantoon. Tourukadulla kuoli äiti ja hänen kaksi lastaan sekä Vapaudenkadun ja Kalevankadun kulmassa kolme ihmistä. Tulipaloja sammuttamaan pyydettiin apuja lähialueilta. Schaumanin vaneritehtaan paloa sammutettiin pitkälle yöhön asti. Sammutuksia häiritsi kova pakkanen sekä turha ilmahälytys.


title: Talvisodan pommitukset Jyväskylässä

text: Historioitsija Carl-Fredrik Geust on selvittänyt, että koneet kuuluivat Novgorodista operoineeseen 6. kaukopommituslentorykmenttiin. Geustin mukaan Jyväskylään on lähetetty pommitusosastot myös 21.1., 3.2. ja 5.3., mutta ne eivät tulleet perille.


title: Stephanie McMahon

text: Stephanie Marie McMahon-Levesque (synt. 24. syyskuuta 1976 Hartford, Connecticut) on World Wrestling Entertainmentin johtajan Vince McMahonin tytär ja WWE:n varatoimitusjohtaja. Stephanie on naimisissa Triple H:n kanssa. Heillä on kaksi tytärtä, Murphy Claire Levesque (s. 2008) ja Aurora Rose Levesque (s. 2006). Virkakautensa aikana hän oli kerran naisten WWF-mestari, mutta menetti mestaruusvyönsä Litalle 21. elokuuta vuonna 2000. Hän on ollut myös SmackDown!in toimitusjohtajana, mutta lopetti säännölliset esiintymiset ohjelmassa I Quit-ottelun jälkeen, jossa oli isänsä kanssa. Monien vuosien aikana hän teki satunnaisia esiintymisiä, kunnes vuonna 2008 hänestä tuli Rawin toimitusjohtaja ja hän alkoi esiintyä ohjelmassa säännöllisesti.


title: Stephanie McMahon

text: Stephanie sai rintaimplantit heinäkuussa 2001. Lokakuussa 2001 haastattelussa ollut Linda (Vince McMahonin vaimo ja Stephanien äiti) kommentoi asiaa seuraavasti: "Ensimmäiset huoleni liittyvät tietenkin terveysongelmiin. Stephanie oli tutustunut koko prosessiin, ja hänellä oli vastaukset kaikkiin kysymyksiini, joten tunsin oloni mukavaksi, sillä jos se oli mitä hän tahtoi tehdä, hän saisi tehdä sen ja saisi kaiken tukeni." 2002 lokakuussa The Howard Stern Show:ssa ollut Stephanie kertoi, että hän suunnitteli vielä suurempien rintaimplanttien hankkimista, koska hän oli laihtunut viime aikoina ja sen seurauksena hänen rintansa näyttivät pienemmiltä. Häntä on syytetty myös Joanie "Chyna" Laurerin erottamisen alulle panosta. Laurer lähti World Wrestling Federationista (nyk. World Wrestling Entertainment) 2001. Laurer kertoi, että hänen lähtemisensä ei johtunut palkasta, vaan siitä että Stephanie halusi hänet pois yhtiöstä. Laurer väitti myös, että hänen ja Triple H:n suhteen aikana Stephaniella oli myös suhde Triple H:hon ja tämä varasti hänet tältä. Stephanie ja Triple H menivät kihloihin vuoden 2003 ystävänpäivänä. 8. tammikuuta 2006 WWE ilmoitti, että Stephanie ja Triple H odottivat ensimmäistä lastaan, joka syntyi 27. heinäkuuta 2006. Toinen lapsi syntyi 28. heinäkuuta 2008.


title: Stephanie McMahon

text: Stephanie on esiintynyt The Howard Stern Show:ssa, Jimmy Kimmel Live!:ssä ja Opie and Anthony:ssa. Marraskuussa 2001 Stephanie esiintyi Heikoin lenkki -ohjelman erikoisjaksossa, jossa WWF:llä työskentelevät henkilöt kilpailivat keskenään. Stephanie pääsi finaaliin, mutta hävisi Triple H:lle. 14. elokuuta 2005 Stephanie esiintyi Punk'd-ohjelmassa Stacy Keiblerin kanssa, jossa auttoi Triple H:lle tehdyn pilan kanssa ja 11. marraskuuta 2009 Stephanie esiintyi eräässä Dinner: Impossiblen jaksossa WWE-painija Big Shown kanssa.


title: Peltolan koulu

text: Peltolan koulu on suomenkielinen yläkoulu Vantaan Tikkurilan suuralueen Viertolan kaupunginosassa, Tikkurilan urheilupuistossa. Syksyllä 2014 koulussa opiskeli 509 oppilasta. Koulu osallistuu muun muassa koulukiusaamisen vastaiseen KiVa-hankkeeseen. Koulurakennus on valmistunut vuonna 1974. Peltolan koulun pitkäaikaisena rehtorina toimi sen alkuvuosina Esko Leino. Esko Leinon jälkeen rehtorina toimi Irja Ansalehto-Salmi. Syksystä 2016 lähtien koulun rehtorina on toiminut Tiina Relander. Peltolan koulun naapuristossa sijaitsevat muun muassa Urheilupuiston päiväkoti, Tikkurilan uimahalli, Tikkurilan urheilutalo ja Trio Areena (jäähalli).


title: Miley Cyrusin diskografia

text:
Miley Cyrus on yhdysvaltalainen laulaja-näyttelijä, joka nousi kuuluisuuteen vuonna 2006 alkaneen televisiosarjan "Hannah Montana" myötä. Cyrus on tehnyt neljä studioalbumia, kolme livealbumia, yhden EP:n, kaksitoista singleä, yksitoista musiikkivideota ja yhden soundtrackin. Cyrusin debyyttialbumi "" julkaistiin kesäkuussa 2007. Albumi sijoittui ensimmäiseksi Yhdysvalloissa.
Cyruksen toinen studioalbumi "Breakout" julkaistiin heinäkuussa 2008. Albumi sijoittui ensimmäiseksi ja albumin debyyttisingle, "7 Things", sijoittui sijalle yhdeksän Yhdysvalloissa. Cyrus levytti kaksi kappaletta omana itsenään "", joka on ääniraita vuonna 2009 ilmestyneelle elokuvalle "". Ääniraidan ensimmäinen single "The Climb" sijoittui neljänneksi Yhdysvaltain Billboard Hot 100-listalla. Vuoden 2009 syksyllä Cyrus aloitti toisen kiertueensa "Wonder World Tour", joka päättyi joulukuussa 2009. Kiertue kuvattiin myös DVD:lle. Vuoden 2009 elokuussa hän julkaisi ensimmäisen EP-levynsä "The Time of Our Lives", mikä sijoittui toiseksi Yhdysvalloissa. EP sisältää Cyruksen hittisinglet "Party in the U.S.A." ja "When I Look at You".
Cyrusin kolmas studioalbumi "Can't Be Tamed" julkaistiin kesäkuussa 2010. Se sijoittui sijalle kolme Billboard 200 –listalla. Albumi on Cyruksen huonoiten sijoittunut ja huonoiten myynyt albumi Yhdysvalloissa. Tästä huolimatta albumin samanniminen single sijoittui sijalle kahdeksan Billboard Hot 100 -listalla. Ennen neljättä studioalbumiaan Cyrus vaihtoi levy-yhtiönsä Hollywood Recordsista RCA Recordsiin. Cyruksen neljäs studioalbumi, "Bangerz" julkaistiin lokakuussa 2013. Siltä on julkaistu tähän mennessä kolme singleä: "We Can't Stop", "Wrecking Ball" ja "Adore You". Vuoden 2014 Cyrus aloitti ensimmäisen maailmankiertueensa, "Bangerz Tourin", jonka tarkoitus on mainostaa neljättä studioalbumia. Cyrus on kertonut julkaisevansa uuden levyn myöhään 2014, joka tulee olemaan akustinen albumi.


title: Otto Fleming

text: Otto Fleming (12. elokuuta 1786 Askainen – 13. maaliskuuta 1851 Naantali) oli vapaaherra ja vänrikki. Hän oli myös tunnettu voimamies, lempinimeltään ”vahva paroni”. Tunnettiin myös nimillä Pohjolan Herkules ja Suomen Herkules. Hänen muistokivensä on Naantalin hautausmaalla ja Naantalin vanhassakaupungissa sijaitseva Fleminginkatu on nimetty hänen mukaansa.


title: Otto Fleming

text: Fleming tunnettiin Turussa lähinnä katutappelijana ja hän oli useita kertoja vankilassa, muun muassa pahoinpideltyään esimiehensä Viaporissa. Myöhemmin hän kuitenkin sai Viaporin puolustuksesta paronin arvon. Myöhemmin hän oli täysipäiväinen seikkailija, merirosvo ja kaappari. Palattuaan Lontoosta takaisin Suomeen hän asettui Naantaliin jossa vietti edelleen hurjaa elämäntapaansa.


title: Otto Fleming

text: Hänen vanhempansa olivat vapaaherra Herman Fleming ja tämän kolmas vaimo Sofia Albertina o.s. Carpelan.


title: Otto Fleming

text: Fleming oli kadettina Karlbergin sota-akatemiassa 23. syyskuuta 1796 – 30. syyskuuta 1797 ja vuonna 1804 vänrikki Jägerhornin rykmentissä. Hänet tuomittiin kahdeksi vuodeksi vankeuteen 1807. Venäläisessä vankeudessa vuonna 1808. Lontoossa vankina Lontoon Towerissa, jossa hän alkoi harrastaa nyrkkeilyä, jolla hankki elantonsa. Hän toimi ulkomaisessa sotapalveluksessa, josta erosi aliluutnanttina vuonna 1813. Hänet vangittiin Turussa vuonna 1815, karkoitettiin maasta 1817, mutta hän sai luvan palata maahan 1819. Sen jälkeen hän oli vänrikki Kiovan rakuunarykmentissä 1819 ja linnoitusvankien valvoja Svartholmassa, kunnes erotettiin 1829 ja tuomittiin kahden vuoden vankeuteen Viaporiin.


title: Naseem Hamed

text: Naseem Hamed (arabiaksi: نسيم حميد) (s. 12. helmikuuta 1974) on entinen brittiläinen nyrkkeilijä ja entinen Kääpiösarjan ja Höyhensarjan mestari. Hän syntyi Jemeniläiseen perheeseen jotka muuttivat Sheffieldiin. Hamed oli yleisesti tunnettu lempinimillä "Prince Naseem" tai "Naz".


title: Naseem Hamed

text: Hänet tunnettiin nyrkkeilytempuistaan ja näyttävistä sisääntuloista. Hamed on myös tunnettu huonosta käytöksestään kehän ulkopuolella. Hän kiisteli entisen maailmanmestarin Chris Eubankin kanssa, Heathrownin lentokentällä. Kiistely alkoi, kun Naseem aloitti komeilemalla vyöllään ja muistuttamalla Chrisiä ettei ole enää mestari.


title: Naseem Hamed

text: Alussa häntä valmensi Barry Hearn, sitten Frank Warren ja lopulta Naseemin vanhin veli Riath Hamed.


title: Naseem Hamed

text: Toukokuussa 2006 Hamed joutui vankilaan 15 kuukaudeksi, mutta hänet vapautettiin jo syyskuussa 2006.


title: Rampa ankka

text: Rampa ankka () tarkoittaa poliitikkoa tai muuta päätöksentekijää, jonka kausi on päättymässä eikä hänellä siksi ole entisenlaista toimintakykyä eikä poliittista uskottavuutta, mutta hän joutuu kuitenkin tekemään tehtävänsä vaatimia ratkaisuja. Nimitystä käytetään erityisesti, jos poliitikon seuraaja on jo valittu, mikä supistaa huomattavasti hänen toimintakykyään, sillä syntyy epäselvä tilanne, kun huomio ja odotukset kohdistuvat seuraajaan.


title: Rampa ankka

text: Suomessa ramman ankan viittaa on puettu muun muassa pääministeri Matti Vanhasen ylle hänen ilmoitettuaan joulukuussa 2009 jättävänsä puoluejohtajan ja myös pääministerin tehtävät. Termi tuli esiin myös Jorma Ollilan vetäytyessä Nokian johdosta, jolloin samalla ilmoitettiin seuraajan nimi.


title: Rampa ankka

text: Termi on syntynyt Lontoon pörssissä 1700-luvulla, jolloin sillä viitattiin maksukyvyttömiin sijoittajiin.


title: Vasemmistoblokki

text: Vasemmistoblokki (port. Bloco de Esquerda ) on portugalilainen vuonna 1999 perustettu vasemmistopuolue. Puolue on moderni ja ei-dogmaattinen vasemmistopuolue, joka pyrkii parantamaan etenkin Portugalin sosiaaliturvaa. Ympäristönsuojelun kehittäminen ja naisten oikeuksien parantaminen ovat puolueelle myös keskeisiä tavoitteita ja Vasemmistoblokki ajoikin läpi Portugalin ensimmäisen perheväkivallan kieltävän lain. Puolue on ajanut voimakkaasti myös Portugalin perinteisesti tiukan aborttilainsäädännön muuttamista sallivampaan suuntaan.


title: Vasemmistoblokki

text: Puolueen kannatus on noussut tasaisesti vuoden 1999 kahdesta prosentista europarlamenttivaalien 2009 10,73 prosenttiin. Puolueen kolme europarlamenttiedustajaa ovat Miguel Portas, Marisa Matias ja Rui Tavares. Eurovaalien tuloksen myötä Vasemmistoblokki nousi maan kolmanneksi suurimmaksi puolueeksi. Portugalin parlamenttivaaleissa 2009 puolue saavutti 9,82 prosentin kannatuksen ja 16 kansanedustajaa. Vasemmistopuolueet saavuttivat enemmistön parlamentin paikoista.


title: Vasemmistoblokki

text: Vasemmistoblokkia on joskus luonnehdittu entisten trotskilaisten ja maolaisten puolueeksi, mutta puolueen linja on pikemminkin modernin vasemmistolainen.


title: Vasemmistoblokki

text: Europarlamentissa puolue kuuluu Euroopan yhtyneen vasemmiston konfederaatioryhmä / Pohjoismaiden vihreä vasemmisto (GUE/NGL) -ryhmään.


title: Duodecim (kustantamo)

text: Kustannus Oy Duodecim on lääketieteeseen erikoistunut kustantamo, joka julkaisee lääkäreille ja muille terveydenhuollon ammattilaisille suunnattua ammattikirjallisuutta sekä suurelle yleisölle suunnattuja teoksia terveyteen ja sairauksiin liittyvistä aiheista.


title: Duodecim (kustantamo)

text: Perinteisen kirjatuotannon lisäksi Kustannus Oy Duodecim julkaisee merkittäviä sähköisiä tietokantakokoelmia. Terveydenhuollon ammattilaisille suunnattu Terveysportti kokoaa yhteen ammattilaisten työssään tarvitseman lääketieteellisen tiedon.


title: Duodecim (kustantamo)

text: Kustannus Oy Duodecim julkaisee myös kansalaisille suunnattua avointa www-palvelua, Terveyskirjastoa. Se tuo luotettavan, riippumattoman ja ajantasaisen tiedon terveyksistä ja sairauksista jokaisen suomalaisten ulottuville. Terveyskirjaston artikkelit ja ohjeet ovat asiantuntijoiden laatimia ja perustuvat Suomalaisen Lääkäriseuran Duodecimin tuottamiin kansallisiin hoitosuosituksiin ja Kustannus Oy Duodecimin julkaisemiin lääkäreiden käsikirjoihin.


title: Terveysportti

text: Terveysportti on Kustannus Oy Duodecimin ylläpitämä sisältöpalvelu terveydenhuollon ammattilaisille. Terveysportin keskeinen toiminta-ajatus on helpottaa ja nopeuttaa terveydenhuollon ammattilaisten päivittäistä työtä tarjoamalla työssä tarvittava lääketieteellinen tieto yhdestä paikasta. Tiedon tuottajina ovat Duodecimin laaja asiantuntijaorganisaatio ja yhteistyökumppanit.


title: Ozzie Nelson

text: Oswald ”Ozzie” George Nelson (20. maaliskuuta 1906 Jersey City, New Jersey – 3. kesäkuuta 1975 San Fernando Valley, Kalifornia) oli yhdysvaltalainen muusikko ja näyttelijä. Hän toimi yhtyeenjohtajana 1930-luvulla ja avioitui vuonna 1935 yhtyeensä solistin Harriet Hilliardin kanssa. Ozzien tunnetuin levytys lienee Dream a little dream of me vuodelta 1931. Nelson oli yhtyeineen vakioesiintyjänä Red Skeltonin radio-ohjelmassa 1940-luvulla, ja Skeltonin jouduttua sotilaspalvelukseen, he saivat ohjelmapaikan itselleen. Ohjelmapaikkaa varten Nelson loi omaan elämäänsä perustuvan tilannekomediasarjan "The Adventures of Ozzie and Harriet", jossa hän esiintyi yhdessä puolisonsa ja lapsiensa Davidin ja Rickyn kanssa. Sarjaa esitettiin radiossa 1944–1954 ja televisiossa 1952–1966. Sarjan päättymisen jälkeen Ozzie Nelson näytteli vielä tilannekomediasarjassa "Ozzie's Girls", mutta se lakkautettiin jo kesken ensimmäisen tuotantokauden.


title: Ozzie Nelson

text: Ozzie Nelson on saanut tähden Hollywood Walk of Famelle. Lisäksi hänellä on yhteinen tähti puolisonsa kanssa.


title: Off label -käyttö

text: Lääkkeen off label -käytöllä tarkoitetaan lääkkeen määräämistä hoidollisista syistä muuhun kuin myyntilupaviranomaisen hyväksymässä valmisteyhteenvedossa mainittuun käyttötarkoitukseen.


title: Off label -käyttö

text: Lääketehtaat markkinoivat toisinaan lääkkeitä muuhunkin kuin hyväksyttyyn käyttöön, vaikka se on kiellettyä. Seitsemän suurta lääkealan yritystä, mukana muun muassa Pfizer, on vuoden 2004 jälkeen joutunut maksamaan näistä rikkomuksista korvauksia ja sakkoja seitsemän miljardia dollaria. Rikkomusten perusteena on se, että myyntivoitto on kuitenkin niin merkittävä sakkoihin verrattuna, että se on kannattavaa.


title: Moraalipaniikki

text: Moraalipaniikki tai moraalinen paniikki on yhteisössä syntyvä tunne siitä että jokin asia tai ilmiö uhkaa sosiaalista järjestystä.


title: Moraalipaniikki

text: Ilmiö määritellään viiden ominaisuuden kautta:


title: Moraalipaniikki

text: 1. Huoli potentiaalisesta uhasta.


title: Moraalipaniikki

text: 2. Vihamielisyys ”kansanvihollisia” (folk devils) ja uhan aiheuttajia kohtaan.


title: Moraalipaniikki

text: 3. Konsensus siitä, että uhka on todellinen.


title: Moraalipaniikki

text: 4. Liioiteltu huoli uhan todellisiin haittoihin nähden.


title: Moraalipaniikki

text: 5. Paniikin synty on äkillinen tapahtuma.


title: Moraalipaniikki

text: Cohen kirjoittaa, että moraalinen paniikki voi syntyä myös kauan pinnan alla muhineen asian ympärille yllättäin. Tyypillistä moraalipaniikille on kuitenkin huolen räjähdysmäinen ilmeneminen ja sen nopea laantuminen. Paniikilla saattaa olla seurauksia yhteisön arvoissa, asenteissa tai ajattelussa. Sillä voi olla seurauksia myös poliittiseen lainsäädäntöön tai käytännön toimintaan.


title: Moraalipaniikki

text: "Mediapaniikki"-käsitettä on alettu käyttää median synnyttämistä moraalisista paniikeista.


title: Eduard Erdmann

text: Eduard Erdmann (5. maaliskuuta 1896 Wenden, Liivinmaa [nykyisin Cēsis, Latvia] – 21. kesäkuuta 1958, Hampuri, Länsi-Saksa) oli saksalainen pianisti, pianopedagogi ja säveltäjä. Hän opiskeli musiikkia Riiassa H. Creutzburgin johdolla ja 1915–1918 Berliinissä sävellystä Heinz Tiessenin ja pianonsoittoa Conrad Ansorgen oppilaana. Pedagogin uransa hän aloitti 1925–1935 Kölnin musiikkikorkeakoulun pianonsoiton solistiluokan johtajana ja hän toimi vuodesta 1950 Hampurin musiikkikorkeakoulun professorina.


title: Eduard Erdmann

text: Kansainvälisellä solistiurallaan Erdmann esiintyi sekä yksin että yhdessä australialaisen viulistin Alma Moodien kanssa. Erdmann erikoistui oman aikansa musiikin esittämiseen. Hän soitti muun muassa Tiessenin ja Arnold Schönbergin sävellyksiä Etelä-Amerikan kiertueillaan. Kolmannen valtakunnan alkaessa rajoittaa esitettävien sävellysten valintaa Erdmann alkoi soittaa romantiikan ajan musiikkia, kuten esimerkiksi postuumisti julkaistuja Schubertin sonaatteja. Hän konsertoi ja opetti pianokursseilla myös Suomessa.


title: Eduard Erdmann

text:
Säveltäjänä Erdman valitsi oman tyylinsä. Hänen ensimmäinen sinfoniansa vakiinnutti hänen maineensa ekspressionismin esitaistelijana. Pianokappaleitaan hän esitteli Berliinin uuden musiikin seuran (Neue Musikgesellschaft) tilaisuuksissa ja jousikvartettojaan Donaueschingenin musiikkipäivillä, jossa hän niiden alkuvaiheessa toimi ohjelmavaliokunnan jäsenenä. Teoksiaan hän esitteli myös Salzburgin musiikkijuhlilla 1923, Prahassa 1924 ja Wienissä 1931. Kolmannen valtakunnan aikana Erdmannin sävellysten esittäminen kiellettiin niiden ”epäsaksalaisuuden” vuoksi ja niitä esitettiin uudelleen vasta 1946.
__notoc__


title: Ahokas (sukunimi)

text: Ahokas on suomalainen sukunimi.


title: Ahokas (sukunimi)

text: Tunnettuja Ahokas-nimisiä:


title: Oscar Paul

text: Oscar Paul (8. huhtikuuta 1836, Freiwaldau [nykyisin Jesenik], Sleesia – 18. huhtikuuta 1898, Leipzig, Saksa) oli saksalainen pianisti, musiikkitieteilijä ja musiikkikirjailija. Hän opiskeli Leipzigin yliopistossa aluksi teologiaa, mutta vaihtoi sen pian klassisen filologian opintoihin. Samanaikaisesti hän opiskeli Leipzigin konservatoriossa Plaidyn johdolla pianonsoittoa, Ernst Friedrich Richterin johdolla musiikinhistoriaa ja Moritz Hauptmannin opastuksella musiikinteoriaa. Filosofian tohtoriksi Paul väitteli 1860. Hän yritti luoda pianistin uraa Saksassa ja ulkomailla, mutta palasi Leipzigiin 1866 opettamaan yliopistossa muinaiskreikan musiikinteoriaa. Vuodesta 1869 hän opetti myös konservatoriossa musiikinhistoriaa, pianonsoittoa ja sävellystä. Yliopiston professuurin hän sai 1872.Paulin teoksia ei ole suomennettu.


title: Kalastusväline

text: Kalastusvälineiksi voidaan kutsua kaikkia kalastuksessa käytettäviä välineitä. Tunnettuja tällaisia välineitä ovat muun muassa:


title: Burning Spear

text: Winston Rodney (tunnetaan paremmin taiteilijanimellä Burning Spear) (s. 1. maaliskuuta 1948, Saint Ann´s Bay) on jamaikalainen roots reggae -laulaja ja -muusikko. Hänen musiikkiinsa liittyy olennaisesti rastafari-liikkeen uskonnollinen sanoma. Burning Spearin debyyttialbumi Studio One Presents Burning Spear julkaistiin vuonna 1973.


title: Burning Spear

text: Burning Spear on voittanut kahdesti Grammy-palkinnon parhaasta reggae-albumista: ensimmäisen vuonna 2000 albumillaan Calling Rastafari ja toisen vuonna 2009 albumillaan Jah is Real.


title: Kai Kovaljeff

text: Kai Kristian Kovaljeff (s. 8. elokuuta 1985 Tampere) on suomalainen uransa lopettanut mäkihyppääjä ja yhdistetyn hiihtäjä. Hän edusti Lieksan Hiihtoseuraa ja häntä valmensivat Sami Leskinen ja Lauri Hakola.


title: Kai Kovaljeff

text: Kovaljeff kilpaili nuorten MM-kisoissa yhdistetyssä Strynissä 2004 – jossa kuului joukkuekilpailussa neljänneksi sijoittuneeseen Suomen joukkueeseen – ja Rovaniemellä 2005. Hän osallistui myös yhdistetyn B-maailmancupin kilpailuihin 2001–2005. SM-kilpailuissa hän oli kymmenes sprinttikilpailussa 2004 ja gundersen-yhdistetyssä 2005.


title: Kai Kovaljeff

text: Kovaljeff osallistui mäkihypyn maailmancupin osakilpailuun ensimmäiseen kerran Zakopanessa tammikuussa 2009 sijoittuen 21:nneksi. Parhaimmillaan hän on ollut kuudestoista Sapporossa 31. tammikuuta 2009. Continental Cupin kilpailussa hän on ollut parhaimmillaan neljäs Otepäässä joulukuussa 2009. Suurmäen SM-kilpailussa hän sijoittui viidenneksi 2009.


title: Simo Ralli

text: Simo Ralli on Elonkerjuu-yhtyeen kitaristi. Hän oli soittanut Lauri Tähkän kanssa 22 vuotta, ennen kuin Tähkä jätti yhtyeen. Ralli julkaisi syksyllä 2010 esikoisteoksensa "Ralli radalla", joka kertoo vuodenkierrosta ja maalais- ja keikkaelämän yhdistämisestä siihen. Hänen toinen teoksensa "Uurna" julkaistiin syksyllä 2012. Paitsi muusikko ja kirjailija, Ralli on myös maanviljelijä. Hänen oikea nimensä on Kari Komsi.


title: Clapham Rovers FC

text: Clapham Rovers FC on entinen lontoolainen jalkapallo- ja rugbyseura. Seura perustettiin 1869 ja seuran toiminta loppui ennen ensimmäistä maailmansotaa. Seura voitti FA Cupin kertaalleen 1880, kun se voitti loppuottelussa Oxfordin yliopiston maalein 1–0. Edellisenä vuonna seura oli yltänyt jo FA Cupin loppuotteluun, mutta hävisi sen Old Etoniansille lukemin 0–1. Seura on yksi Rugby Football Unionin perustajajäseniä.


title: Isla de Lobos (Kanariansaaret)

text: Isla de Lobos () on tuliperäisesti syntynyt Espanjan Kanariansaariin kuuluva saari, joka sijaitsee noin kaksi kilometriä pohjoiseen Fuerteventuran saaresta ja sadan kilometrin päässä Afrikan rannikosta. Hallinnollisesti saari kuuluu La Olivan kuntaan. Pinta-alaltaan Isla de Lobos on pieni, noin 4,6 neliökilometriä. Susia saarella ei ole koskaan ollut, vaan se on saanut nimensä sen rannoilla ennen eläneistä hylkeistä, joita kutsuttiin merisusiksi.


title: Isla de Lobos (Kanariansaaret)

text: Saaren korkein kohta, romahtanut tulivuoren kaldera, kohoaa 127 metriin. Saari on ollut asumaton luonnonsuojelualue vuodesta 1982 lähtien, mutta se on suosittu päiväretkikohde, jonne on lauttayhteys Corralejon kaupungista. Saaren rannoilta löytyy vielä muutamia hippien majoja, joissa he viettävät aikaa kalastellen. Viimeiset pysyvät asukkaat muuttivat pois 1960-luvulla, kun saaren majakka automatisoitiin.


title: Isla de Lobos (Kanariansaaret)

text: Luonto saarella on hyvin karua pensaikkoista laavakivikkoa ja dyynejä. Nähtävyyksiä on muun muassa laguuni ja 127 metriä korkea tulivuoren kaldera. Kasvilajeja saarella on yli 130. Puita saarella ei ole lainkaan. Ilmasto on hyvin aridi ja erittäin tuulinen.


title: Isla de Lobos

text: Isla de Lobos tarkoittaa ainakin seuraavia asioita:


title: Pekka Komonen

text: Pekka Komonen (29. heinäkuuta 1866 Käkisalmen maalaiskunta – 5. lokakuuta 1946 Toijala) oli suomalainen Käkisalmen seudulla asunut maanviljelijä, kunnallismies, kirjailija, toimittaja ja valtiopäivämies. Hän käytti myös nimimerkkiä "Pekka K".


title: Crossfade

text: Crossfade on vuonna 1999 perustettu yhdysvaltalainen grungeyhtye Etelä-Carolinasta.


title: Crossfade

text: Yhtyeen perustajina toimivat Ed Sloan, Mitch James ja Brian Geiger. Yhtyeen alkuperäinen nimi oli The Nothing, mutta se vaihdettiin vuonna 2002 nykyiseen muotoonsa Crossfadeksi.


title: Crossfade

text: Crossfaden suurimpiin hitteihin kuuluu muun muassa kappaleet ”Cold”, ”Colors” ja ”So Far Away”.


title: Katja Kabanova

text: Katja Kabanova eli Ukonilma () on Leoš Janáčekin kolminäytöksinen ooppera, johon hän myös itse kirjoitti libreton Aleksandr Ostrovskin näytelmän "Ukonilma" pohjalta. Teos esitettiin ensi kertaa Kansallisteatterissa Brnossa 23. marraskuuta 1921. Kapellimestarina oli František Neumann. Suomen-ensi-ilta oli 5. marraskuuta 1959 Suomen Kansallisoopperassa.


title: UFC 100

text: UFC 100 oli vapaaottelutapahtuma, jonka järjesti Ultimate Fighting Championship 11. heinäkuuta 2009 Las Vegasissa, Nevadassa. Tapahtumassa oli kaksi mestaruusottelua (raskaansarjan ja välisarjan) sekä ottelu kahden Ultimate Fighterin valmentajan välillä. Pääottelu oli uusintaottelu UFC:n raskaansarjan mestarin Brock Lesnarin ja UFC:n väliaikaisen raskaansarjan mestarin välillä. Lesnarin ja Mirin ensimmäisessä ottelussa UFC 81:ssä Mir voitti ottelun jalkalukolla.


title: UFC 100

text: Toisessa pääottelussa kohtasivat UFC:n välisarjan mestari Georges St. Pierre ja Thiago Alves. Alvesilla oli kolme peräkkäistä voittoa UFC:llä, joissa hän oli voittanut Josh Koscheckin, Matt Hughesin ja Karo Parisyanin. St. Pierre taas oli puolustanut onnistuneesti mestaruuttaan Jon Fitchiä ja UFC: kevyensarjan mestaria BJ Penniä vastaan.


title: UFC 100

text:
Kolmas pääottelu oli Ultimate Fighter 9:n valmentajien Dan Hendersonin ja Michael Bispingin välillä.
Seuraavat ottelijat saivat 100 000 dollarin bonukset.


title: Kuolleesta talosta

text: Kuolleesta talosta () on Leoš Janáčekin säveltämä kolminäytöksinen ooppera. Hän kirjoitti itse libreton Fjodor Dostojevskin romaanin "Muistelmia kuolleesta talosta" pohjalta. Teos esitettiin ensi kertaa Kansallisteatterissa Brnossa 12. huhtikuuta 1930, kaksi vuotta Janáčekin kuoleman jälkeen. Ooppera oli säveltäjänsä viimeinen teos.


title: Libyan energiapolitiikka

text: 70 % Libyan BKT:stä oli öljyteollisuudesta vuonna 2008. Vuonna 2010 Libya tuotti 1,6 miljoonaa tynnyriä öljyä päivässä. 80 % Libyan tunnetuista öljyvaroista on Sirten alueella (Sirte basin).


title: Libyan energiapolitiikka

text: Libya on Opecin jäsen ja kuuluu suuriin energiantuottajiin. IEA:n mukaan vuonna 2007 energian vienti oli 83 Mtoe. Vuonna 2007 Libya oli 73 miljoonalla tonnilla maailman öljyn ja öljyjalosteiden viennissä 10. sijalla.


title: Libyan energiapolitiikka

text: Muammar Gaddafi vieraili Ranskassa Élysée-palatsissa syksyllä 2007. Ranska tarjosi Libyalle ydinvoimaa ja maat solmivat sopimuksen EPR-reaktorista. Ranskan poliittisesti epästabiilit ydinvoimakumppanit huolestuttavat riippumattomia kansalaisjärjestöjä, kuten Greenpeace.


title: Libyan energiapolitiikka

text: Vuonna 2009 Libyan öljyn ostajia olivat: Italia 32 %, Saksa 14 %, Kiina 10 %, Ranska 10 %, Espanja 9 %, USA 5 %, Brasilia 3 %, muu Eurooppa 14 % ja muu Aasia 4 %.


title: Libyan energiapolitiikka

text: Eurostatin mukaan vuonna 2007 Libya vei Euroopan unioniin raakaöljyä 55 miljoonaa tonnia (Mt), mikä vastasi 9 % EU:n öljyn tuonnista. EU:n öljyn tuontimaista Libya oli volyymin mukaan 3. Venäjän (185 Mt) ja Norjan (84 Mt) jälkeen. Libyan maakaasun vienti EU:n oli vuonna 2004 noin 48 000 TJ ja vuonna 2007 noin 384 000 TJ, mikä oli 2,5 % EU:n tuonnista.


title: Espoon kaupunginarkisto

text: Espoon kaupunginarkisto on Espoon kaupungin konsernipalveluyksikkönä toimiva kunnallinen arkisto joka toimii myös kotiseutuarkistona.


title: Espoon kaupunginarkisto

text: Vuosien 1865 ja 1873 kunnallisasetuksissa luotiin nykyisenkaltaiset kunnat. Maaseudulla kunnan hallintoelin oli kuntakokouksen asettama kunnallislautakunta. Espoon kaupunginarkistossa säilytetään kuntakokouksen pöytäkirjoja vuodesta 1868 alkaen.


title: Espoon kaupunginarkisto

text: Hallinnon tehtäviä hoitivat aluksi kunnan johtavat luottamushenkilöt. Espoon tehtävien määrä kasvoi kuitenkin niin paljon että vuonna 1914 oli palkattava kamreeri kunnan palvelukseen. Kamreerille annettiin kahdeksan tehtävää joista yksi oli kunnan arkiston ja kanslian hoito. Kunnallinen arkisto on aina toiminut Espoon keskuksen alueella. Vuonna 1931 rakennettiin kunnantalo johon sijoitettiin myös arkisto.


title: Espoon kaupunginarkisto

text: Espoon kunnallishallinnon asiakirjojen määrä on vuosien varrella kasvanut suhteessa kunnan väkiluvun kasvuun. Kunnantalo kävi pieneksi ja vuonna 1972 valmistui uusi kaupungintalo arkistotiloineen. Vuonna 2009 kaupunginarkisto muutti uusiin toimitiloihin kauppakeskus Entressessä.


title: Espoon kaupunginarkisto

text: Kaupunginarkisto toimii Espoon kaupungin keskusarkistona. Vuonna 2009 kaupunginarkistoon oli arkistoituna noin 4 500 hyllymetriä asiakirjoja.


title: Meksikon energiapolitiikka

text: Meksikon energiapolitiikka kertoo Meksikon energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.


title: Meksikon energiapolitiikka

text: IEA:n mukaan Meksiko oli "6. suurin öljyntuottaja": 159 Mt (4 % maailman tuotannosta) vuonna 2008 ja vuonna 2007 maailman "7. suurin öljynviejämaa" (89 Mt). Vuonna 2007 Meksikon öljytuotteiden vienti oli 19 Mt. IEA:n mukaan Meksikon raakaöljy sisältää energiaa 1,041 toe/tonni. Meksikon vuoden 2007 sähkönkulutuksen 214 TWh energialähteisiin sisältyi: maakaasu 126 TWh ja öljy 52 TWh.


title: Meksikon energiapolitiikka

text: Meksikon energiaministeri oli Georgina Kessell vuonna 2009.


title: Meksikon energiapolitiikka

text: Meksikossa noin 1/3-osa budjettivaroista on öljynmyynnistä vuonna 2009. Suurin öljykenttä on Cantarell. Valtion öljymonopoli on Pemex.


title: Meksikon energiapolitiikka

text: Petroleos Mexicanos (PEMEX) oli yrityksen itsensä mukaan Meksikon suurin yritys vuonna 2008. Meksikosta löydettiin öljyä vuonna 1901. Petroleos Mexicanos perustettiin vuonna 1934. Vuonna 1935 perustettiin öljyntuottajien ammattiyhdistys. Vuonna 2008 PEMEX:llä oli 143 421 työntekijää.


title: InfoFinland.fi

text: Infopankki.fi -verkkopalvelu on monikielinen verkkosivusto, joka kokoaa yhteen tärkeää tietoa Suomeen muuttoa suunnittelevalle tai Suomessa jo asuvalle. Sivusto palvelee myös viranomaisia monikielisessä tiedotuksessa.


title: InfoFinland.fi

text: Infopankista käyttäjä löytää luotettavaa, omakielistä tietoa Suomeen muutosta, työstä, opiskelusta, asumisesta, koulutuksesta, terveydestä, perheestä, ongelmatilanteista ja vapaa-ajasta. Sivuilla on lisäksi paikallistietoa Helsingin seudusta (Helsinki, Espoo, Vantaa ja Kauniainen), Turusta, Tampereelta, Kokkolasta, Ylivieskan seudusta, Raahe-Kalajoki seudusta, Raahesta, Siikajoesta, Pyhäjoesta, Kalajoesta ja Merijärvestä, Oulusta, ja Rovaniemeltä.


title: InfoFinland.fi

text: Verkkopalvelulla on kolme keskeistä kohderyhmää:


title: InfoFinland.fi

text: Infopankin kielet ovat suomi, ruotsi, englanti, viro, ranska, venäjä, somali, turkki, arabia, persia, kiina ja espanja. Kieliversiot ovat identtisiä.


title: InfoFinland.fi

text: Finnishcourses.fi -kurssihakupalvelu on osa Infopankkia. Se tiedottaa suomen ja ruotsin kielen kursseista Helsingin, Tampereen ja Turun seuduilla.


title: InfoFinland.fi

text: Infopankkia julkaisee Helsingin kaupunki. Valtion rahoittajakumppaneita ovat työ- ja elinkeinoministeriö, opetus- ja kulttuuriministeriö, ympäristöministeriö, Kela ja Verohallinto.


title: InfoFinland.fi

text: InfoFinland-verkkopalvelun nimi oli aikaisemmin Infopankki. Nimi muutettiin marraskuussa 2018.


title: Tsaari ja kirvesmies

text: Tsaari ja kirvesmies () on Albert Lortzingin kolminäytöksinen koominen ooppera. Säveltäjä myös kirjoitti siihen itse libreton Georg Christian Römerin teoksen "Der Bürgermeister von Saardam oder Die zwei Peter" pohjalta. Ooppera esitettiin ensi kertaa Leipzigin Stadttheaterissa 22. joulukuuta 1837. Ooppera sijoittuu vuoden 1698 Saardamiin.


title: Venezuelan energiapolitiikka

text: Venezuelan energiapolitiikka kertoo Venezuelan energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.


title: Venezuelan energiapolitiikka

text: IEA:n mukaan Venezuela oli vuonna 2008 maailman " 9. suurin öljyntuottajamaa" (137 Mt 3,5 % maailman tuotannosta) ja " 10. suurin kivihiilen viejä" (6 Mt). Venezuelan jalostettujen öljytuotteiden vienti vuonna 2007 oli 29 Mt (4. sija) ja kaikkien " öljytuotteiden vienti 106 Mt (6.sija)".


title: Venezuelan energiapolitiikka

text: Venezuelassa tuotettiin 2,6 % maailman vesivoimasta (83 TWh) vuonna 2007. Vesivoima vastasi 72 % sähkönkulutuksesta. Vuosina 2009-2010 Venezuela kärsi sähkökatkoksista harvianisen kuivan vuoden jälkeen ja sähkön jakelua jouduttiin rajoittamaan. Hugo Chavezin hallitys pyrki lisäämään vaihtoehtoisella tavalla tuotetun sähkön tuotantoa lisäämällä mm. yli 1000 aurinkopaneleia ympäri maata. Projektin alkuvaiheessa aurinkopanelit tuottavat energiaa maaseudun vedenpuhdistamoille. Lisäksi Chavezin hallitus linjasi tavoitteekseen tuottaa 10% Venezuelan energiasta tuulivoiman avulla vuoteen 2025 mennessä.


title: Scuderia Toro Rosso STR5

text: Scuderia Toro Rosso STR5 on Formula 1 -auto, jota italialainen Toro Rosso -talli käytti kaudella 2010. Autoa ajoivat sveitsiläinen Sébastien Buemi ja espanjalainen Jaime Alguersuari.


title: Isaac Slade

text: Isaac Edward Slade (s. 26. toukokuuta 1981 Denver, Colorado) on yhdysvaltalaisen pianorock-yhtyeen The Frayn päälaulaja, pääsanoittaja, pianisti ja yksi perustajista.


title: Isaac Slade

text: Slade kasvoi Denverin alueella perheensä, vanhempiensa – joista molemmat olivat lähetyssaarnaajia – ja kahden nuoremman veljensä Calebin ja Micahin kanssa. Hän aloitti laulamisen ollessaan kahdeksanvuotias ja pianonsoiton 11-vuotiaana menetettyään äänensä hetkellisesti. Slade kirjoitti ensimmäisen laulunsa 16-vuotiaana ja oppi soittamaan kitaraa ollessaan lukiossa.


title: Isaac Slade

text: Slade liittyi Ember-yhtyeeseen, johon kuuluivat hänen lisäkseen tulevat The Frayn jäsenet Dave Welsh ja Ben Wysocki. Yhtye hajosi pian ja myöhemmin, keväällä 2002, Slade ja Joe King perustivat kahden miehen duon, mikä johti laulujen kirjoittamiseen. He lisäsivät myöhemmin Sladen nuoremman veljen Calebin basistiksi ja Zach Johnsonin rumpaliksi. Johnson lähti pian käydäkseen New Yorkin taidekoulua ja Caleb erotettiin.


title: Etyylimalonihappo

text: Etyylimalonihappo (CHO) on dikarboksyylihappo ja malonihapon etyylijohdannainen. Etyylimalonihappo on osa isoleusiiniaminohapon aineenvaihduntaa.


title: Etyylimalonihappo

text: K. Stalder havaitsi vuonna 1959, että etyylimalonihappo on normaali osa ihmisen ja rotan virtsaa. Hän esitti yhdisteen muodostuvan osana isoleusiinin metaboliaa ja välituotteena olevan 2-etyyliakryylihappoa ja 2-etyylihydrakryylihappoa. 2-etyylihydrakryylihapon muuntuminen etyylimalonihapoksi on hyvin samankaltainen kuin 3-hydroksi-isovoihapon muuntuminen metyylimalonihapoksi valiinin metaboliassa. Molemmissa on semialdehydivälituote. Muodostunut etyylimalonihappo eritetään kehosta nopeasti pois virtsan mukana.


title: Etyylimalonihappo

text: Etyylimalonihappoa syntyy myös rasvahappojen hapettumisen yhteydessä tapahtuvassa butyryyli-CoA:n karboksylaatiossa.


title: Etyylimalonihappo

text: Etyylimalonihappoaineenvaihduntaan on yhdistetty monia sairauksia. Jamaikalainen oksennustauti johtuu raakojen, entsyymitoimintaa haittaavia yhdisteitä sisältävien hedelmien syönnistä. Geenivirheestä aiheutuva butyryyli-KoA-dehydrogenaasientsyymin puute kohottaa etyylimalonihappopitoisuuksia.


title: Etyylimalonihappo

text: Etyylimalonihappopitoisuus on korkea eräässä harvinaisessa enkefalopatiasairaudessa. Sairaus periytyy resessiivisesti ja aiheuttaa muun muassa epileptisiä kohtauksia, huonovointisuutta ja akrosyanoosia.


title: Ľuboš Bartečko

text: Ľuboš Bartečko (s. 14. heinäkuuta 1976 Kežmarok, Tšekkoslovakia) on slovakialainen jääkiekkoilija, pelipaikaltaan laitahyökkääjä. Hän siirtyi kaudeksi 2011–2012 KHL-liigassa pelaavaan slovakialaisseura Lev Popradiin.


title: Ľuboš Bartečko

text: Bartečko aloitti uransa kaudella 1993–1994 Slovakian Extraligassa HK Aquacity ŠKP Poprad -seurassa pelaamalla kaksi ottelua. Hän pelasi seurassa vielä ensi kaudella. Kaudeksi 1995–1996 Bartečko siirtyi junioriliigaan QMJHL:ään, jossa hän pelasi kaksi kautta eri seuroissa.


title: Ľuboš Bartečko

text: Kaudeksi 1996–1997 hän siirtyi St. Louis Bluesin organisaatioon AHL:n Worcester IceCatsiin.


title: Oskars Bārtulis

text: Oskars Bārtulis (s. 21. tammikuuta 1987 Ogre, Latvian SNT, Neuvostoliitto) on latvialainen jääkiekkopuolustaja, joka edustaa KHL-seura Admiral Vladivostokia.Bartulis vaihtoi kansalaisuutta kesällä 2018 tavoitteenaan päästä edustamaan jatkossa Venäjää.


title: Oskars Bārtulis

text: Bārtulis pelasi kaudella 2001–2002 Latvian pääsarjassa Prizma Riiassa kuusi ottelua. Hän pelasi myös Vilki Riiassa ja Venäjän TsSKA Moskovan kakkosjoukkueessa maan kolmanneksi korkeimmalla sarjatasolla. Tämän jälkeen hän siirtyi Pohjois-Amerikkaan juniorisarja QMJHL:ään. Tulokaskaudellaan 2004–2005 Moncton Wildcatsissa pelannut Bārtulis valittiin tulokkaiden tähdistökentälliseen. Tämä herätti kiinnostusta NHL:ssä ja Philadelphia Flyers varasi nuorukaisen 91. pelaajana vuonna . Seuraavalla kaudella Bārtulis oli suuressa roolissa joukkueensa voittaessa QMJHL:n mestaruuden.


title: Oskars Bārtulis

text: Bārtulis teki kolmen vuoden sopimuksen Philadelphia Flyersin kanssa syyskuussa 2006. Hän palasi tämän jälkeen vielä kaudeksi QMJHL:ään Cape Breton Screaming Eaglesiin, jossa hänet valittiin sarjan toiseen tähdistökentälliseen. Kaudella 2007–2008 Bārtulis pelasi Flyersin AHL-joukkueessa Philadelphia Phantomsissa, jossa hän jatkoi myös seuraavan kauden.


title: Oskars Bārtulis

text: Kaudella 2009–2010 Bārtulis pelasi ensimmäisen kerran urallaan NHL:ssä. Hän debytoi Flyersissa 12. joulukuuta ottelussa Ottawa Senatorsia vastaan. Ensimmäisen syöttöpisteensä Bārtulis sai marraskuussa ottelussa San Jose Sharksia vastaan, kun hän syötti Claude Giroux’n tekemän maalin. Bārtulis vakuutti otteillaan Flyersissa ja hän kirjoitti joulukuun alussa kolmen vuoden jatkosopimuksen.


title: Oskars Bārtulis

text: Kaudella 2010–2011 Bārtulis pelasi 13 ottelua NHL:ssä ja neljä AHL:ssä. Hän oli sivussa suuren osan kautta olkapäävamman vuoksi ja jäi usein Flyersin pelaavan kokoonpanon ulkopuolelle myös ollessaan pelikuntoinen. Seuraavalla kaudella hän pelasi pelkästään AHL:ssä. Loukkaantumiset rajoittivat Bārtulisin ottelumäärää myös tuolla kaudella.


title: Oskars Bārtulis

text: Philadelphia Flyers osti Bārtulisin sopimuksen ulos kesäkuussa 2012, minkä jälkeen hän teki saman vuoden elokuussa sopimuksen KHL-seura Donbass Donetskin kanssa.


title: Oskars Bārtulis

text: Bārtulis edusti Latviaa alle 18-vuotiaiden 1. divisioonan MM-kisoissa vuosina 2003 ja 2004. Tämän lisäksi hän pelasi nuorten 1. divisioonan MM-kilpailuissa kahdesti vuosina 2004 ja 2007 ja nuorten MM-kisoissa vuonna 2006. Bārtulis kokeili aikuisten arvokisoja MM-tasolla vuonna 2005, kun hän pelasi Latvian paidassa yhdessä ottelussa. Hän oli mukana myös vuosien 2009 ja 2012 MM-kilpailuissa. Bārtulis oli Latvian ainoa NHL-pelaaja Kārlis Skrastiņšin ohella vuoden 2010 Vancouverin talviolympialaisissa.


title: Ensiapulaukku

text: Ensiapulaukku on laukku, johon on pakattu tarvittavat välineet ensiavun antamiseen. Ensiapulaukun välineistö saattaa vaihdella valmistajan ja tarkemman käyttötarkoituksen mukaan. Erilaiset asetuksen määrittelevät myös ensiapulaukkujen sisältöä esimerkiksi lentoliikenteessä käytettävien ensiapulaukkujen kohdalla. Ensiapulaukkuja voi sekä koota itse että ostaa valmiina paketteina. Itse laukun tulisi olla vesitiivis ja puhdas sekä riittävän suuri tarvittavan välineistön kuljettamiseen.


title: Ensiapulaukku

text: Tavallisen kaupasta ostetun ensiapulaukun välineistö on suunniteltu lähinnä pienien vammojen hoitoa silmällä pitäen. Varustukseen kuuluu laastareita, sidontatarpeita ja tavallisia särkylääkkeitä. Eri olosuhteisiin ja käyttötarkoituksiin on myös omat ensiapulaukkunsa, joiden varustuksessa on otettu huomioon ympäristön erityisriskit. Esimerkiksi veneeseen tarkoitetussa ensiapulaukussa voi olla merisairauslääkkeitä.


title: Ensiapulaukku

text:
Onnettomuustilanteesa uhrin hapensaannin turvaaminen on ensiarvoisen tärkeää. Tämän vuoksi useimmissa ensiapulaukuissa on varusteita, joiden avulla voi elvyttää ja antaa tekohengitystä.
Ammattikäyttöön tarkoitetuissa laukuissa on lisäksi seuraavat varusteet:


title: Ensiapulaukku

text: Valtaosa tavallisten ensiapulaukkujen varusteista on tarkoitettu fyysisten vammojen kuten haavojen, palovammojen ja murtumien ensihoitoon.


title: Ensiapulaukku

text: Ensiapulaukussa on myös välineitä, joilla ensihoitoa antava henkilö voi suojata itsensä esimerkiksi infektioriskiä vastaan.Ensiapulaukussa on myös lääkevalmisteita laukun tarkemman käyttötarkoituksen mukaan.


title: Ensiapulaukku

text: Kansainvälisen standardisoimisjärjestön ISO:n suosituksen mukaan ensiapulaukun tulisi olla väriltään vihreä ja se tulisi olla merkitty valkoisella ristillä, jotta laukku olisi helppo löytää esimerkiksi onnettomuustilanteessa. Tästä huolimatta useat tahot käyttävät ensiapulaukkuja, jotka ovat väriltään valkoisia ja merkitty punaisella ristillä. Punainen risti on asevoimien ja Punaisen Ristin käyttöön varattu tunnus, ja sen käyttö muussa tarkoituksessa on kielletty. Siksi sen käyttöä ensiapulaukun tunnuksena tulee välttää. Lisäksi punainen laukku valkoisella ristillä viittaa Sveitsin lippuun.


title: Ensiapulaukku

text: Yhdysvalloissa ensiapulaukku saattaa olla myös merkitty U.S. National Highway Traffic Safety Administrationin Star of Life -ensihoitotunnuksella ().


title: Banlieue

text: Banlieue on esikaupunkia tai kaupungin reuna-aluetta merkitsevä ranskankielinen sana, jolla voidaan viitata keskiluokkaisiin alueisiin tai tuetun asumisen kerrostalovaltaisiin keskittymiin. Jälkimmäisissä asuu paljon maahanmuuttajataustaisia ihmisiä. Joissakin tapauksissa sanan merkitys lähentelee Suomen kielen lähiötä.


title: Banlieue

text: Versailles, Le Vésinet, Orsay and Neuilly-sur-Seine ovat vauraita banlieue-asuinalueita. Clichy-sous-Bois on esimerkki vähävaraisten banlieuesta.


title: Ricardo Vaz Tê

text: Ricardo Jorge Vaz Tê (s. 1. lokakuuta 1986 Lissabon, Portugali) on portugalilainen jalkapalloilija, joka edustaa Englannin valioliigan West Ham Unitedia. 188 senttimetriä pitkän Vaz Tên pelipaikka on keskikentän jommallakummalla laidalla tai kärjessä.


title: Ricardo Vaz Tê

text: Vaz Tê edusti juniorina algarvelaista Farensea, josta hän siirtyi Englantiin, saamansa testijakson aikana vakuuttamaansa Boltonin organisaatioon, jo vuonna 2003. Hän allekirjoitti seuran kanssa kolmivuotisen akatemiasopimuksen. Onnistumiset junioriotteluissa nostivat Vaz Tên nopeasti edustusjoukkueen mukaan ja hän pelasi ensimmäisen virallisen miesten ottelunsa Tranmere Roversia vastaan FA Cupissa tammikuussa 2004. Ensiesiintymisensä valioliigassa hän teki Middlesbroughia vastaan reilut kaksi kuukautta myöhemmin ja ensimmäistä kertaa hän oli Boltonin avauskokoonpanossa Manchester Unitedia vastaan saman vuoden tapaninpäivänä.


title: Ricardo Vaz Tê

text: Kaudella 2005–2006 Vaz Tê aloitti valioliigassa seitsemän ottelua ja tuli vaihdosta 22 kertaa. Yhteensä hän teki kauden aikana kaikissa kilpailuissa kuusi maalia, joista yksi oli tasoitusmaali portugalilaista Vitóriaa vastaan 24. marraskuuta 2005.


title: Ricardo Vaz Tê

text: Maaliskuussa 2007 Vaz Tê lainattiin kuukaudeksi Hulliin. Hän ei kuitenkaan onnistunut lainajakson aikana maalinteossa, vaikka sarjataso oli alempi, eikä vakuuttanut Hullin seurajohtoa eikä kannattajia. Myös seuraavan kauden alku oli epäonninen hänen nivelsiteidensä katkettua heti kauden avausottelussa Newcastlea vastaan ja loppukauden aikana peliminuutteja kertyi hyvin vähän. Elokuussa 2008 Vaz Tên uutisoitiin siirtyvän lainalle espanjalaiseen Racing Santanderiin osana Euzebiusz Smolarekin siirtoa toiseen suuntaan. Vaz Tê ei kuitenkaan muuttanut Espanjaan, vaikka Smolarekin laina Boltoniin toteutui.


title: Ricardo Vaz Tê

text: Kaudeksi 2010–2011 Vaz Tê siirtyi kreikkalaiseen Panioniosiin, mutta pelasi siellä vain puoli kautta. Tammikuussa 2011 hän vaihtoi skotlantilaiseen Hibernianiin, jossa viipyi vain loppukauden. Kauden 2011–2012 alkupuoliskon Vaz Tê pelasi englantilaisessa Barnsleyssä, josta siirtyi tammikuussa 2012 West Ham Unitediin.


title: Ricardo Vaz Tê

text: Vaz Tê oli kesällä 2005 mukana vuosittaisessa Toulonin turnauksessa Portugalin alle 20-vuotiaiden joukkueessa tehden hattutempun Etelä-Koreaa vastaan. Hän edusti Portugalia myös alle 21-vuotiaissa 19 maaottelussa.


title: Mon Repos

text: Mon Repos (ranskaa, ”Lepopaikkani”) voi viitata seuraaviin paikkoihin:


title: Bernard Lacombe

text: Bernard Lacombe (s. 15. elokuuta 1952) on ranskalainen jalkapallovalmentaja ja entinen hyökkääjä. Hän on tehnyt pitkän uran Olympique Lyonnais'n valmennus- ja johtotehtävissä.


title: Bernard Lacombe

text: Lacombe aloitti pelaajauransa Olympique Lyonnais'ssa, jonka edustusmiehistössä hän debytoi vuonna 1969. Hän pelasi ensimmäisellä kaudellaan viisi ottelua ja onnistui kerran maalinteossa. Läpimurtonsa hyökkääjänä pelannut Lacombe teki kaudella 1971–1972, jolloin hän iski 36 liigaottelussa 19 maalia. Hän pelasi Lyonissa kauteen 1977–1978 saakka ja oli voittamassa Coupe de Francen mestaruutta 1973.


title: Bernard Lacombe

text: Lacombe siirtyi kaudeksi 1978/79 Lyonin paikallisvastustaja AS Saint-Étienneen, jossa pelasi kuitenkin vain yhden kauden. Kesällä 1979 hän jatkoi uraansa FC Girondins de Bordeaux'ssa, jota hän sitten edustikin uransa loppuun saakka. Bordeaux'ssa Lacombe voitti kolme Ranskan mestaruutta entisen pelaajakaverinsa Aimé Jacquet'n toimiessa seuran päävalmentajana. Kaikkiaan Lacombe iski urallaan 255 maalia pääsarjassa, ja hän on kaikkien aikojen toiseksi paras maalintekijä Delio Onnisin jälkeen.


title: Bernard Lacombe

text: Ranskan maajoukkueessa Lacombe pelasi vuosina 1973–1984 kaikkiaan 38 maaottelua ja teki 12 maalia. MM-kisoissa 1978 hän teki Italiaa vastaan maalin 31 sekunnin pelin jälkeen, mikä on nopein ranskalaisen tekemä maali maajoukkueessa. Lacombe edusti Ranskaa myös MM-kisoissa 1982 sekä oli mukana Euroopan mestaruuden voittaneessa joukkueessa 1984.Pelaajauransa jälkeen Lacombe palasi Olympique Lyonnais'n palvelukseen ja toimi seuran urheilutoimenjohtajana vuosina 1988–1996. Hän siirtyi päävalmentajaksi lokakuussa 1996 Guy Stéphan'n saatua potkut tehtävistään. Lacombe johdatti Lyonin parhaimmillaan liigassa kolmanneksi kausina 1998–1999 ja 1999–2000. Kesällä 2000 hän jätti tehtävänsä päävalmentajana, mutta jatkoi seuran palveluksessa général managerina ja puheenjohtaja Jean-Michel Aulas'n erityisavustajana. Nämä tehtävät hän jätti vuonna 2008.


title: Siipikantaiset

text: Siipikantaiset (Pterygota) on suurin hyönteisten alaluokka. Siihen kuuluvat kaikki sekä nykyään elävät että sukupuuttoon kuolleet hyönteiset, joilla on siivet, joskin muutamilta ryhmiltä siivet ovat evoluution saatossa uudestaan hävinneet.


title: Siipikantaiset

text: Siipikantaisten keskeisimpänä tuntomerkkinä ovat hyönteisen keskiruumiin toisesta ja kolmannesta segmentistä lähtevät siivet. Muutamissa lahkoissa ja joidenkin yksittäisten ryhmien tapauksessa siivet ovat myöhemmin surkastuneet olemattomiin. Taksonomisesti siipikantaisten alaluokka jaetaan uussiipisiin ja muutamaan muuhun, alkeellisempaan osaluokkaan. Ryhmä kehittyi kivihiilikaudella, noin 300 miljoonaa vuotta sitten ja sen ensimmäiset edustajat ovat muodostaneet maapallon ensimmäisen lentokykyisten eläinten ryhmän.


title: Siipikantaiset

text: Kolmen nykyisen osaluokan lisäksi siipikantaisiin on katsottu kuuluvaksi myös sukupuuttoon kuolleet hyönteislahkot Archodonata, Diaphanopterodea, Megasecoptera, Palaeodictyoptera, Protanisoptera, Protodonata, Protozygoptera sekä Triadophlebioptera.


title: Craig Levein

text: Craig Levein (s. 22. lokakuuta 1964) on skotlantilainen jalkapallovalmentaja ja entinen puolustaja. Elokuusta 2017 lähtien hän on toiminut Heartsin päävalmentajana.


title: Craig Levein

text: Levein aloitti jalkapallouransa pelaamalla koulun joukkueessa Dalgety Bayssa. Hän lopetti pelaamisen 15-vuotiaana, mutta vuoden jälkeen jatkoi veljensä innostamana pelaamista Lochore Welfaren juniorijoukkueessa. Hän pelasi Lochoressa vuoden verran, kunnes liittyi 1981 Cowdenbeathiin.


title: Craig Levein

text: Levein teki nopeasti läpimurtonsa Cowdenbeathin avauskokoonpanoon ja nousi suurempien skottiseurojen kiikariin. Kahden kauden jälkeen hän jätti seuran ja siirtyi lapsuutensa suosikkiseuraan Heartsiin vuonna 400 000 punnan siirtosummalla. Levein vakiinnutti nopeasti paikkansa Heartsin pelaavassa kokoonpanossa, ja 1985–1986 hänet valittiin kahdesti liigan parhaaksi nuoreksi pelaajaksi.


title: Craig Levein

text: Skotlannin maajoukkueessa Levein debytoi maaliskuussa 1990 ja oli mukana MM-kisoissa 1990. Nuoruusvuosien jälkeen ura sai takapakkia kahden vakavan polvivamman vuoksi ja lopulta hän joutui jättämään kentät kolmikymppisenä vuonna 1995. Hearts-vuosinaan hän tuli tunnetuksi myös rajuista otteistaan ja sai 12 ottelun pelikiellon murrettuaan seurakaverinsa Graeme Hoggin nenän harjoitusottelussa.Ennen aikainen pelaajauran päätös ei kuitenkaan masentanut Leveiniä, vaan hän jatkoi uraansa valmentajana. Hän palasi marraskuussa 1997 entiseen seuraansa Cowdenbeathiin, jonka hän nosteli taistelemaan liiganoususta kaudella 2000/01. Nousu toteutuikin kauden jälkeen, mutta Levein itse oli lähtenyt joulukuussa 2000 Heartsiin.


title: Craig Levein

text: Heartsissa Levein jatkoi hyvää työtään ja johdatti edinburghilaiset kahdesti liigassa kolmanneksi. Hyvät tulokset tekivät Leveinistä tunnetun myös Skotlannin ulkopuolella ja lokakuussa 2004 hän siirtyi Leicester Cityyn. Englantilaisseurassa menestys ei kuitenkaan ollut toivotunlaista ja kun seura putosi kaudella 2005/06 mestaruussarjassa putoamiskamppailuun hän sai tammikuussa 2006 potkut tehtävistään.


title: Craig Levein

text: Syyskuussa 2006 Levein palasi valmennustehtäviin Skotlannin kakkosdivisioonassa pelanneen Raith Roversin päävalmentajana. Pesti jäi kuitenkin lyhyeksi, sillä jo lokakuussa hän siirtyi pääsarjaseura Dundee Unitedin peräsimeen.


title: Craig Levein

text: Dundee Unitedissa Levein palautti itsensä jälleen skotlantilaisten tietoisuuteen ja kaudella 2006/07 hänet valittiin kolmesti liigan kuukauden valmentajaksi. Loppusijoitus oli yhdeksäs, mutta kahdella seuraavalla kaudella seura oli jo komeasti viides. Lisäksi Levein johdatti Dundee Unitedin Skotlannin liigacupin finaaliin kaudella 2007/08.


title: Craig Levein

text: Joulukuussa 2009 Levein jätti Dundeen ja siirtyi Skotlannin maajoukkueen päävalmentajaksi. Leveinin johdolla Skotlanti jäi vain kahden pisteen päähän jatkokarsintapaikasta EM2012-karsinnoissa. Syksyllä 2012 joukkueen tulokset jäivät kehnoiksi ja Leveinin johdolla Skotlanti ei voittanut yhtään neljästä ensimmäisestä MM2014-karsintaottelusta. Skotlannin jalkapalloliitto erotti Leveinin marraskuun alussa 2012.


title: Craig Levein

text: Toukokuussa 2014 Levein palasi työskentelemaan Heartsiin urheilutoimenjohtajaksi.


title: Craig Levein

text: Elokuussa 2017 Levein palasi valmennustehtäviin, kun hän siirtyi urheilutoimenjohtajan paikalta Heartsin päävalmentajaksi.


title: De bello Hispaniensi

text: De bello Hispaniensi () on Julius Caesarin Hispanian sotaa käsittelevä teos. Sen kirjoittajan on väitetty olleen Julius Caesar, mutta tyylianalyysien mukaan sen kirjoittaja oli joku muu. Teoksen kirjoittajaksi on väitetty myös muun muassa Aulus Hirtiusta, mutta tätä ei pidetä enää todennäköisenä. Hirtius kirjoitti Caesarin Gallian sotaretkeä käsittelevän "Gallian sodan" ("Commentarii de bello Gallico") kahdeksannen osan ja Aleksandrian sotaa käsittelevän de bello Alexandrinon. On myös ehdotettu että "de bello Hispaniensis" ja "de bello Africo" olisivat jonkun toisen tekemiä käsikirjoituksia, joita Hirtius aikoi käyttää valmistelevansa teoksen materiaalina.


title: De bello Hispaniensi

text: "De bello Hispaniensista" on väitetty latinankielisen kirjallisuuden surkeimmaksi teokseksi. Teksti on paikoin kieliopin vastainen ja usein vaikeaselkoinen. Nykypäivään teos on säilynyt useassa käsikirjoituksessa, joista vanhimmat ovat 900-luvulta. Käsikirjoitusten kopioinnin yhteydessä on tekstiin tullut useita aukkoja ja kuusi sataa eri virhettä.


title: Joseph Acaba

text: Joseph Michael ”Joe” Acaba (s. 17. toukokuuta 1967 Inglewood, Kalifornia) on yhdysvaltalainen opettaja, hydrogeologi ja NASAn astronautti. Toukokuussa 2004 hänet valittiin ensimmäisenä taustaltaan puertoricolaisena NASAn astronauttikoulutukseen. Hän osallistui Kansainvälisen avaruusaseman (ISS) viimeiset aurinkopaneelit asentaneelle avaruussukkulalennolle STS-119 maaliskuussa 2009. Hänet laukaistiin toukokuussa 2012 lennolla Sojuz TMA-04M ISS-asemalle Retkikunta 31:n lentoinsinööriksi.


title: Joseph Acaba

text: Acaban puertoricolaiset vanhemmat Ralph ja Elsie Acabá muuttivat 1960-luvun puolivälissä Inglewoodiin, Kaliforniaan. He muuttivat myöhemmin Anaheimiin Kaliforniassa. Vanhempien näyttämä 8 mm:n filmi astronautti Neil Armstrongin kuuhunlaskeutumisesta sai hänet kiinnostumaan avaruudesta. High schoolin viimeisenä vuonna Acaba kiinnostui laitesukelluksesta ja hankki laitesukeltajan pätevyyden koulun järjestämässä työhönperehdyttämiskoulutuksessa. Kokemus sai hänet kiinnostumaan geologian opiskelusta. Vuonna 1985 hän valmistui Esperanza High Schoolista Anaheimissa.


title: Joseph Acaba

text: Vuonna 1990 Acaba suoritti geologian alemman korkeakoulututkinnon Kalifornian yliopistosta Santa Barbarassa ja vuonna 1992 ylemmän korkeakoulututkinnon geologiasta Arizonan yliopistossa. Acaba työskenteli kersanttina Yhdysvaltain merijalkaväen reservissä, missä hän palveli kuusi vuotta. Hän työskenteli myös hydrogeologina Los Angelesissa. Acaba vietti kaksi vuotta yhdysvaltalaisen Peace Corps -järjestön vapaaehtoistyöntekijänä ulkomailla kouluttaen yli 300 opettajaa Dominikaanisessa tasavallassa nykyaikaisten opetusmenetelmien käyttöön. Tämän jälkeen hän työskenteli merentutkimuslaitoksen palveluksessa Lee Stocking Islandilla Bahamalla. Yhdysvaltoihin palattuaan Acaba muutti Floridaan, missä hän työskenteli ranta-alueen kasviston parannustöiden koordinaattorina Vero Beachillä. Acaba opetti yhden vuoden tieteitä ja matematiikkaa high schoolissa ja neljä vuotta Dunnellon Middle Schoolissa.Hän opetti myös Melbourne High Schoolissa Floridassa.


title: Joseph Acaba

text: 6. toukokuuta 2004 Acaba ja kymmenen muuta valittiin NASAn astronauttikoulutukseen. NASAn pääjohtaja Sean O'Keefe julisti John Glennin läsnä ollessa "19. astronauttiryhmän" jäsenet, tilaisuuden joka ei ole toistunut sitten vuoden 1958 alkuperäisen astronauttiryhmän esittelyn maailmalle. Acaba koulutettiin opettaja-astronautiksi (Educator Flight Specialist) päättäen astronauttikoulutuksen 10. helmikuuta 2006 kymmenen muun astronauttikandidaatin kanssa. Koulutuksen päätyttyä Acaba nimitettiin Kansainvälisen avaruusaseman laitteistointegraatiotiimiin työskennellen Euroopan avaruusjärjestö ESAn laitteiston parissa.


title: Joseph Acaba

text: Acaba nimitettiin sukkulalento STS-119 "Discoveryn" miehistöön tehtäväspesialistiksi/opettaja-astronautiksi (Flight Specialist Educator). Lento laukaistiin matkaan 15. maaliskuuta 2009 tehtävänään kuljettaa viimeiset aurinkopaneelit Kansainväliselle avaruusasemalle.


title: Joseph Acaba

text: Acaba osallistui lennolla kahdelle avaruuskävelylle kokonaiskestoltaan 12 tuntia 57 minuuttia. Lento päättyi 28. maaliskuuta 2009 laskeutumiseen Kennedy Space Centeriin Floridaan. Vuonna 2012 hän toimi ISS:n Retkikunta 31:n js Retkikunta 32:n lentoinsinöörinä. Hän palasi maahan 17. syyskuuta 2012 lennolla Sojuz TMA-04M.


title: Luodonjärvi

text: Luodonjärvi () on merenlahdista pengertämällä muodostettu tekojärvi Kokkolan ja Pietarsaaren välissä. Niiden lisäksi järvi ulottuu Pedersören, Kruunupyyn ja Luodon kuntien alueille.


title: Luodonjärvi

text: Luodonjärvi muodostettiin vuonna 1962 raakaveden saannin turvaamiseksi. Sen vettä käyttävät UPM-Kymmene ja Pietarsaaren kaupunki. Lisäksi vettä käytetään jonkin verran viljelysten kasteluun.


title: Luodonjärvi

text: Luodonjärveen laskevat Kruunupyynjoki, Ähtävänjoki, Purmonjoki ja Kovjoki. Luodonjärvi on yhteydessä vuonna 1969 rakennettuun, pienempään Öjanjärveen Kruunupyynjoen ja 400 metriä pitkän kanavan kautta. Säännöstelyllä järvien pinta pidetään 10–20 cm merenpinnan N60-tason yläpuolella.


title: Luodonjärvi

text: Järvi on valittu Pohjanmaan maakunnan maakuntajärveksi Suomen ympäristökeskuksen ja Ylen Suomi Expressin kilpailussa vuonna 2011.


title: Luodonjärvi

text: Ympäristöongelmaksi on noussut muun muassa Alholmens Kraftin biovoimalaitokselta tuotavan raskasmetalleja sisältävän lentotuhkan mahdollinen käyttö Luodonjärven läheisellä golfkentällä. Åbo Akademin geologian professori Olav Eklundin mukaan Luodonjärveen kulkeutuu vuosittain kymmenkertainen määrä raskasmetalleja kuin Talvivaaran kaivos on päästänyt yhteensäkään. Alueen kalaston heikkenemiseen vaikuttavat FT Janne Toivosen väitöskirjan mukaan raskasmetallit sekä alumiinisulfaatti, jota muodostuu Pohjanmaan vanhan merenpohjan happamilla viljelysmailla, kun ojitusta ja kalkitusta ei toteuteta optimaalisesti. Etelä-Pohjanmaan liiton mukaan turvetuotanto vaikuttaa pikemmin alueen fosfaattikuormaan, eikä kyseessä ole suurimman riskin kohde.


title: Chama Cha Mapinduzi

text: Chama Cha Mapinduzi eli vallankumouspuolue on Tansanian valtapuolue. Puolue perustettiin vuonna 1977 silloisen presidentin Julius Nyereren johdolla yhdistämällä mannermaan valtapuolue "Tanganyika African National Union" (TANU) ja Sansibarin suosituin "Afro-Shirazi Party" eli ASP.


title: Chama Cha Mapinduzi

text: Vuonna 2010 valitussa parlamentissa Chama Cha Mapinduzilla on 270 paikkaa 384:stä. Sillä on enemmistö myös Sansibarin edustajainhuoneessa. Puolueen puheenjohtaja John Pombe Magufuli valittiin Tansanian presidentiksi vuonna 2015.


title: Gunnar Rancken

text:
Gunnar Engelbrekt Rancken (2. heinäkuuta 1890 Vaasa – 6. huhtikuuta 1971 Tampere) oli suomalainen kirjallisuudentutkija ja suomentaja.
Rancken on suomentanut latinan- ja kreikankielistä antiikin kirjallisuutta, muun muassa "Gallian sodan", joka ilmestyi suomeksi 1927.


title: Pesäpallon miesten Mestaruussarjan kausi 1965

text: Pesäpallon SM-sarja 1965. Vimpelin Veto voitti mestaruuden. Mestaruuden ratkaisi viimeisen kierroksen tasapeli Oulussa, jolloin Puurtila jäi ratkaisevasti jälkeen ja toisaalta Oulukin varmisti sarjapaikkansa. Kun Puurtila ja Puna-Mustat päätyivät myös tasapeliin, jäi eroa lopulta kaksi pistettä. Imatra oli kauden yleisömagneetti, joukkueen kotiotteluita seurattiin keskimäärin 2259:n silmäparin voimin.


text: Pesäpallosääntöihin tehtiin useita tarkennuksia ja muutoksia kaudelle 1965. Näistä merkittävin lienee syötön alarajan nostaminen puolesta metristä yhteen metriin lukkarin pään yläpuolelle.


text: Neljä viimeistä joukkuetta putosi sarjasta. Tilalle nousivat suomensarjan lohkovoittajat: Sotkamon Jymy, Outokummun Partio, Ulvilan Pesä-Veikot ja Haminan Palloilijat.


text:
Vimpelin joukkue: Kari Lakaniemi,
Paavo Mäkelä,
Markus Lakaniemi,
Mikko Peltola,
Olli Latvala,
Kalervo Havinen,
Jaakko Nygård,
Lauri Pippola,
Tuomo Vihriälä,
Jaakko Vainionpää,
Timo Heinonen,
Kalevi Junnila,
Pekka Heikkilä.


title: Perakamanna

text: Perakamanna on kaupunki Malappuramin piirikunnassa, Keralan osavaltiossa, Intiassa.


title: Sevdalin Marinov

text: Sevdalin Ilijanov Marinov (, s. 11. kesäkuuta 1968 Asenovgrad, Plovdiv, Bulgaria) on entinen bulgarialainen painonnostaja ja olympiavoittaja.


title: Sevdalin Marinov

text:
Marinov voitti kultaa Soulin 1988 olympialaisissa kevyimmässä eli alle 52-kiloisten sarjassa maailmanennätystuloksella 270 kg. Hän nosti tempauksessa maailmanennätyksen 120 kg ja työnsi 150 kg.
Marinov voitti maailmanmestaruuden alle 52-kiloisten sarjassa vuosina 1985, 1986 ja 1987. Hän voitti Euroopan-mestaruuden alle 52-kiloisissa vuosina 1985, 1986, 1987 ja 1988 sekä alle 56-kiloisissa vuonna 1990. Hän saavutti EM-hopeaa alle 56 kilon sarjassa vuonna 1989.


title: Wilmar International

text: Wilmar International tai Wilmar on vuonna 1991 perustettu Singaporessa listattu maatalousyritys. Wilmar International oli BBC:n mukaan vuonna 2007 ja "Forbesin" mukaan vuonna 2009 maailman suurin palmuöljy-yritys. Wilmar Internationalin hallussa on yli 400 tehdasta.


title: Wilmar International

text: Yritystä johtaa Kuok Khoon Hong, joka oli "Forbesin" mukaan Singaporen 3:nneksi rikkain henkilö vuonna 2009. Yritysjohtajista Martua Sitorus on Forbesin mukaan Indonesian toiseksi rikkain henkilö.


title: Wilmar International

text: Unilever on merkittävimpiä Wilmarin ostajia. Unileverin mukaan heidän palmuöljynsä oli vuonna 2007 peräisin Sumatralta, mutta yritys ei ollut asiasta 100 % varma. Unilever ja Wilmar ovat Roundtable on Sustainable Palm Oilin (RSPO) jäseniä tehden yhteistyötä mm. WWF:n kanssa, siten että WWF saa palkkion sertifikaatin käytöstä.


title: Wilmar International

text: Hollannin Maan Ystävät teki vuonna 2004 selvityksen Wilmar-yhtiöön kuuluvasta öljypalmuyhtiöstä PT Jatim Jaya Perkasa. Se toimi Sumatralla Riaun maakunnassa. Sen hallussa oli 20 800 hehtaaria maata. Hollantilainen Rabobank ja kansainvälinen rahoitusyhtiö IFC rahoittivat Wilmar-konsernia. Satelliittikuvista näki, että yhtiö oli raivannut kaikki viljelmänsä metsään Riaun rannikon suosademetsäalueella, mikä jatkui ainakin vuonna 2004. Turpeen syvyys oli yli neljä metriä, mikä Indonesian lain mukaan on suojeltava. Siitä huolimatta yritykselle myönnettiin maankäyttölupa alueelle vuonna 1997. Asukkaiden mukaan alueella elää uhanalaisia sumatrantiikereitä. Viljelmistä syntyi vuonna 2004 konflikti paikallisten osuuskuntien kanssa. Pian Maan Ystävien selvityksen jälkeen Wilmar myi yhtiön ja liittyi palmuöljy-yhdistykseen. Heinäkuussa 2007 Maan Ystävät ja kaksi Indonesian kansalaisjärjestöä kritisoivat Wilmaria laittomista metsähakkuista Länsi-Kalimantanissa Indonesiassa.


title: Tomi Sivenius

text: Tomi Eerik Sivenius on lappeenrantalainen laulaja ja kitaristi, joka tunnetaan yhtyeistä Pronssinen Pokaali, Magneetti ja Kotiteollisuus.


title: Tomi Sivenius

text: Sivenius oli Kotiteollisuuden kitaristi-laulaja 1990-luvun alussa, jolloin yhtyeen nimi oli vielä Hullu ukko ja kotiteollisuus. Hän oli mukana yhtyeen kahdella vuonna 1993 julkaistulla demolla. Kotiteollisuuden jälkeen Sivenius lauloi vuosina 1995–2000 toimineessa Pronssisessa Pokaalissa, jolta ilmestyi kolme albumia. Yhtye aktivoitui uudelleen vuonna 2007, jolloin se julkaisi kokoelma-albumin ja live-dvd:n. Sivenius soitti myös kitaraa Magneetissa, jonka ainoa albumi ilmestyi vuonna 1998. Vuonna 2001 hän julkaisi sooloalbumin "Osa sinua".


title: Ivan Ivanov

text: Ivan Ivanov Ivanov (, s. 27. elokuuta 1971 Šumen, Bulgaria) on entinen bulgarialainen painonnostaja ja olympiavoittaja.


title: Ivan Ivanov

text:
Ivanov voitti kultaa Barcelonan 1992 olympialaisissa kevyimmässä eli alle 52-kiloisten sarjassa tuloksella 265 kg. Hän nosti tempauksessa 115 kg ja työnnössä 150 kg. Atlantan 1996 olympialaisissa hän sijoittui kevyimmässä eli alle 54-kiloisten sarjassa kuudenneksi. Sydneyn 2000 olympialaisissa kevyin sarja oli alle 56 kiloa, ja Ivanov sijoittui siinä alun perin toiseksi mutta menetti mitalinsa jäätyään kiinni dopingtestissä.
Ivanov voitti maailmanmestaruuden alle 52-kiloisten sarjassa vuosina 1989, 1990 ja 1991 sekä alle 54-kiloisissa vuonna 1993. Hän voitti Euroopan-mestaruuden alle 52-kiloisissa vuosina 1989 ja 1990, alle 56-kiloisissa vuosina 1992 ja 1998 sekä alle 54-kiloisissa vuonna 1993. Lisäksi hän saavutti yhden MM-hopean, yhden MM-pronssin, kaksi EM-hopeaa ja kaksi MM-pronssia.


title: Imulaite

text: Imulaite on lääketieteellinen instrumentti jota käytetään oksennuksen ja muiden eritteiden poistamiseen esimerkiksi potilaan hengitysteistä. Laite koostuu imurista, letkusta ja säiliöstä johon imetty aines kerääntyy. Imulaitteet ovat nykyisin tavallisesti kannettavia ja akkukäyttöisiä jotta ensihoitajat voivat ottaa ne mukaan potilaan luokse.


title: Argentiinan vaakuna

text: Argentiinan vaakuna on Argentiinan kansallistunnus lipun, moton ja kansallislaulun ohella. Se otettiin käyttöön 12. maaliskuuta 1813 ja nykyinen versio vuonna 1944.


title: Argentiinan vaakuna

text: Vaakunan soikion muotoinen kilpi on jaettu kahteen yhtä suureen vaakaraitaan, joissa on Argentiinan lipun värit taivaansininen (ylempi raita) ja valkoinen (alempi raita). Vaakunaan on kuvattu yhteenpuristetut kädet (symboloi Argentiinan provinssien yhtenäisyyttä) ja keppi, jonka päällä on fryygialaismyssy. Keppi symboloi voimaa ja halua puolustaa Argentiinaa ja fryygialaismyssy vapautta. Vaakunan yläpuolella on Argentiinan lipussakin esiintyvä symboli Toukokuun aurinko (Sol de Mayo). Vaakunaa ympäröi voiton ja kunnian symboli laakeriseppele.


title: Georgi Todorov

text: Georgi Todorov (, s. 4. joulukuuta 1952) on entinen bulgarialainen painonnostaja ja olympiamitalisti.


title: Georgi Todorov

text:
Todorov saavutti hopeaa Montréalin 1976 olympialaisissa alle 60-kiloisten sarjassa tuloksella 280 kg. Hän nosti tempauksessa 122,5 kg ja työnnössä 157,5 kg. Neljä vuotta aiemmin Münchenin olympialaisissa hän sijoittui alle 56-kiloisten sarjassa kahdeksanneksi tuloksella 350 kg, joka koostui 110 kilon punnerrus-, 100 kilon tempaus- ja 140 kilon työntötuloksesta.
Todorov voitti sekä maailmanmestaruuden että Euroopan-mestaruuden alle 60-kiloisten sarjassa vuosina 1974 ja 1975. Lisäksi hän saavutti alle 56 kilon ja alle 60 kilon sarjojen yhteistuloskilpailuissa kaikkiaan kolme MM-hopeaa, kolme EM-hopeaa ja yhden EM-pronssin. Hän teki vuosina 1974–1976 kuusi maailmanennätystä, joista kolme yhteistuloksessa.


title: Rashad Evans

text: Rashad Anton Evans (s. 25. syyskuuta 1979) on yhdysvaltalainen vapaaottelija (MMA). Tällä hetkellä hänellä on sopimus UFC:n kanssa. Hän on entinen UFC:n kevyen raskaansarjan mestari. Evans voitti Ultimate Fighterin toisen tuotantokauden. Hän on voittanut muun muassa Chuck Liddellin ja Forrest Griffinin. Evans treenaa Albuquerquessa, New Mexicossa Greg Jacksonin kanssa. Evans hävisi UFC:n kevyen raskaansarjan mestaruuden Lyoto Machidalle UFC 98:ssa tyrmäyksellä.


title: Rashad Evans

text: Evans otteli legendaarista entisen kevyen raskaansarjan mestaria Chuck Liddelliä vastaan UFC 88 -tapahtumassa. Vaikka Evans tulikin otteluun altavastaajana, hän järkytti maailmaa tyrmäämällä Liddellin. Liddell löi yläkoukulla samaan aikaan, kun Evans löi oikean koukun, joka osui suoraan Liddelliä leukaan ja tyrmäsi hänet. Liddell pysyi tajuttomana useita minuutteja, kunnes poistui häkistä omin voimin. Ottelun jälkeen UFC:n puheenjohtaja Dana White ilmoitti, että Evansin seuraava ottelu tulisi olemaan UFC:n kevyen raskaansarjan mestaruudesta Forrest Griffiniä vastaan.


title: Rashad Evans

text: 27. joulukuuta 2008 UFC 92 -tapahtumassa Evans kohtasi Forrest Griffinin UFC:n kevyen raskaansarjan mestaruusottelussa. Griffin hallitsi kahta ensimmäistä erää osuen hyvin iskuillansa. Kolmannessa erässä Evans osui suoralla oikealla lyönnillään, joka pudotti Griffinin. Evans meni myös mattoon ja onnistui murjomaan voiton, jolloin Evansista tuli uusi mestari.


title: Rashad Evans

text: Evansin ensimmäinen mestaruuden puolustusyritys oli Lyoto Machidaa vastaan UFC 98:ssa. Evans ei onnistunut ottelun alussa, vaan Machida tyrmäsi Evansin lyöden häntä monta kertaa peräkkäin päähän. Vielä näiden lyöntien jälkeen Evans viittoi Machidalle, että ne eivät vaikuttaneet häneen ollenkaan. Kuitenkin heti sen jälkeen Machida osui lyönneillään ja Evansin jalat pettivät ja hän meni tajuttomaksi.


title: Rashad Evans

text: Tämän jälkeen Evans toimi valmentajana Ultimate Fighterin kymmenennellä tuotantokaudella Quinton Jacksonia vastaan. Valmentajien oli myös tarkoitus kohdata tuttuun tapaan ohjelman nauhoituksen jälkeen 12. joulukuuta UFC 107 -tapahtumassa, mutta tämä ottelu jouduttiin perumaan, koska Jackson lähti tekemään The A-Team -elokuvaa.


title: Rashad Evans

text: Evans oli määrätty seuraavassa ottelussaan kohtaamaan Thiago Silva 2. tammikuuta 2010 UFC 108 -tapahtumassa. Dana White ilmoitti ennen ottelua, että jos Evans voittaa Silvan hän pääsee kohtaamaan Quinton Jacksonin. Evans kertoi Spike TV:n lähetyksessä ennen pääotteluiden alkamista Rolles Gracien myöntäneen hänelle mustan vyön brasilialaisessa jujutsussa ottelupäivän aamuna.


title: Rashad Evans

text: Evans päihitti ottelussa Silvan (jolla on myös musta vyö BJJ:ssa) yksimielisellä päätöksellä. Yleisesti käyttämästä ottelutyylistään poiketen Evans esitteli mattotaitojaan, vieden Silvan mattoon, mikä väsytti ja turhautti Silvan. Vaikka Silva sai Evansin jalat pettämään oikealla koukullaan, olivat alasviennit väsyttäneet hänet niin ettei hän voinut ratkaista ottelua. Kaikki kolme tuomaria pisteyttivät ottelun 29-28 Evansille.


title: Rashad Evans

text: Evansilla ja hänen vaimollaan on yksi poika, Rashad Jr. ja yksi tytär, Nia. Hänellä on myös toinen tytär, Tahja aiemmasta suhteesta. Rashadin veli Lance oli yksi osanottajista Ultimate Fighterin kahdeksannella kaudella, mutta ei ehtinyt olla ohjelmassa pitkään, koska hän hävisi ottelunsa loukattuaan kylkensä.


title: Kikiyaon

text: Kikiyaon (kirjoitetaan joskus myös muodossa Kikiyoun tai Kikiyan) on länsiafrikkalaiseen kansanperinteeseen kuuluva taruolento ja lentävä kryptidi. Olennon kerrotaan muistuttavan jättiläismäistä, yli puolentoista metrin pituista pöllöä, jolla on iso nokka ja suuret kynnet. Sillä on kuitenkin joitakin apinaa muistuttavia ominaisuuksia, kuten pitkät ja lihaksikkaat jalat. Erikoisuuksina sillä on terävä olkanivel, jota se käyttää aseena puolustautuessaan, sekä voimakas haju. Joidenkin havaintojen mukaan sillä olisi lyhyt vihertävänharmaa karvoitus ja lyhyt häntä. Paikallisten asukkaiden uskomuksissa Kikiyaon on toisaalta myös epäonnea aiheuttava henkiolento.


title: Kikiyaon

text: Suurin osa olentoa koskevista väitetyistä havainnoista on tehty Gambiajoen alajuoksun varrella kasvavissa metsissä Gambiassa. Myytti Kikiyaonista tunnetaan myös Senegalin alueella. Lintu oleilee yleensä korkeiden puiden latvustoissa. Tavallisista pöllöistä poiketen Kikiyaon on liikkeellä sekä päivisin että öisin. Sillä väitetään olevan kovaääninen kutsuhuuto, joka kuuluu kilometrien päähän.


title: Kikiyaon

text: Myytit Kikiyaonista pohjautuvat todennäköisesti alueella eläviin tavallisiin pöllöihin, kuten kalapöllöön, joiden kokoa on liioiteltu.


title: Kikiyaon

text: Sana "kikiyaon" merkitsee paikallisessa kielessä pöllöä.


title: Janko Rusev

text: Janko Rusev (, s. 1. joulukuuta 1958 Ivanski, Šumen, Bulgaria) on entinen bulgarialainen painonnostaja ja olympiavoittaja.


title: Janko Rusev

text:
Rusev voitti kultaa Moskovan 1980 olympialaisissa alle 67,5-kiloisten sarjassa maailmanennätystuloksella 342,5 kg. Hän nosti tempauksessa 147,5 kg ja työnnössä maailmanennätyksen 195 kg.
Rusev voitti maailmanmestaruuden alle 67,5-kiloisten sarjassa vuosina 1978 ja 1979 sekä alle 75-kiloisissa vuosina 1981 ja 1982. Hän voitti Euroopan-mestaruuden alle 67,5-kiloisissa vuosina 1978, 1979 ja 1980 sekä alle 75-kiloisissa vuosina 1981 ja 1982. Lisäksi hän saavutti MM- ja EM-hopeaa vuosina 1977 (alle 60 kg) ja 1983 (alle 67,5 kg).


title: Janko Rusev

text: Rusev teki 28 maailmanennätystä vuosina 1977–1982: viisi tempauksessa, kolmetoista työnnössä ja kymmenen yhteistuloksessa.


title: Perhoslaastari

text: Perhoslaastari on pienten haavojen sulkemiseen tarkoitettu sidontaväline. Perhoslaastari asetetaan haavakohdan yli ja kiinnitetään ihoon laastarissa olevan liimapinnan avulla. Sen toimintaperiaatteena on puristaa haavan reunat yhteen ja nopeuttaa näin haavan paranemista. Perhoslaastarin etu on se, että sen käyttö ei edellytä lääketieteellistä erityisosaamista. Tämän vuoksi perhoslaastareita on usein ensiapulaukuissa. Myös lääkärit käyttävät perhoslaastareita ja tietyissä tilanteissa niiden käytöllä voidaan välttää haavan ompelu.


title: Perhoslaastari

text: Useat eri yritykset valmistavat perhoslaastareita ja myyvät niitä eri tuotemerkeillä.


title: Asen Zlatev

text: Asen Zlatev (, s. 23. toukokuuta 1960 Plovdiv, Bulgaria) on entinen bulgarialainen painonnostaja ja olympiavoittaja.


title: Asen Zlatev

text:
Zlatev voitti kultaa Moskovan 1980 olympialaisissa alle 75-kiloisten sarjassa maailmanennätystuloksella 360 kg. Hän nosti tempauksessa 160 kg ja työnnössä maailmanennätyksen 200 kg.
Zlatev voitti maailmanmestaruuden alle 82,5-kiloisten sarjassa vuosina 1982 ja 1986. Hän voitti Euroopan-mestaruuden alle 75-kiloisissa vuonna 1980 sekä alle 82,5-kiloisissa vuosina 1982, 1984, 1985 ja 1987. Lisäksi hän saavutti yhteistuloskilpailussa kolme MM-hopeaa, yhden MM-pronssin sekä kolme EM-hopeaa vuosina 1981–1987.


title: Asen Zlatev

text: Zlatev teki urallaan 13 maailmanennätystä: neljä tempauksessa, neljä työnnössä ja viisi yhteistuloksessa.


title: Zulu-sota

text: Zulu-sota käytiin Brittiläisen imperiumin ja eteläafrikkalaisten zulujen välillä 11. tammikuuta – 4. heinäkuuta 1879. Sota tunnetaan muutamista erittäin verisistä taisteluista, kuten Isandlwanan ja Ulundin taistelut. Sota opetti siirtomaavalloille, ettei alkuasukaskansojen taistelukykyä taistella tule aliarvioida. Sota kuitenkin päättyi zulujen tappioon ja zulujen kuningaskunnan tuhoon.


title: Zulu-sota

text: Zulu-sodan Isandlwanan taistelusta on tehty kaksi tunnettua elokuvaa: "Zulu" (1964) ja "Taistelu aamunkoitteessa" (Zulu Dawn, 1979).


title: Laguna Beach: The Real Orange County

text: Laguna Beach: The Real Orange County on yhdysvaltalainen tositelevisiosarja, joka käsittelee kalifornialaisten nuorten elämää Laguna Beachin kaupungissa. Vuosina 2004–2006 esitettyä sarjaa tehtiin kolme tuotantokautta, joista viimeisessä suurin osa esiintyjistä vaihtui. Sarjalle tehtiin jatkoksi myös spin-off-sarja "The Hills". Ensimmäisten tuotantokausien Lauren Conrad ja kolmannen tuotantokauden Breanna Conrad ovat sisaruksia.


title: Laguna Beach: The Real Orange County

text: Sarjan henkilöistä Lauren Conrad, Lo Bosworth, Kristin Cavallari, Heidi Montag, Stephen Colletti, Jason Wahler ja Jen Bunney ovat mukana "The Hills" -sarjassa.


title: Jordan Mitkov

text: Jordan Mitkov (, s. 3. huhtikuuta 1956 Asenovgrad, Plovdiv, Bulgaria) on entinen bulgarialainen painonnostaja ja olympiavoittaja.


title: Jordan Mitkov

text:
Mitkov voitti kultaa Montréalin 1976 olympialaisissa alle 75-kiloisten sarjassa tuloksella 335 kg. Hän nosti tempauksessa 145 kg ja työnnössä 190 kg.
Mitkov saavutti Moskovassa 1975 MM- ja EM-hopeaa alle 75-kiloisten sarjassa. Seuraavana vuonna hän saavutti samassa sarjassa Itä-Berliinissä EM-pronssia ja voitti vuonna 1979 Varnassa Euroopan-mestaruuden.


title: Jordan Mitkov

text: Mitkov teki neljä maailmanennätystä vuosina 1976–1980: yhden tempauksessa, kaksi työnnössä sekä yhden yhteistuloksessa.


title: Conquest (yhtye)

text: Conquest on suomalainen, progressiivista ja melodista metallia sekä hard rockia esittävä yhtye. Yhtyettä ei tule sekoittaa samannimiseen ukrainalaiseen metalliyhtyeeseen.


title: Conquest (yhtye)

text: Conquest juontaa juurensa Room Seven -yhtyeeseen, jossa Peter James Goodman (laulu) ja Heikki Warma (kitarat) tapasivat toisensa. Mukaan liittyivät myös Stratovariuksen entinen rumpali Tuomo Lassila sekä Tarotin ja nykyisen Nightwishin basisti Marco Hietala. Pian yhtyeen perustamisen jälkeen, vuonna 1998, julkaistiin albumi "Worlds Apart". Yhtye ajautui kuitenkin vaikeuksiin levy-yhtiönsä kanssa, eikä levyn jakelua saatu järjestetyksi halutulla tavalla Suomessa. Yhtye oli aktiivinen vuosina 1998–2002, mutta Hietala joutui jättämään sen päätettyään keskittyä Nightwishiin ja omaan Tarot-yhtyeeseensä.


title: Conquest (yhtye)

text: Viimein vuonna 2006 Conquestiin löydettiin uusi basisti, Eero Uurtimo, ja yhtye oli taas voimissaan. 2000-luvun lopulta lähtien yhtye esiintyi ajoittain uudelleen erilaisissa kokoonpanoissa. Uusi albumi "The Harvest" julkaistiin Suomessa vuoden 2011 elokuussa. Sen bonuskappaleena on Peterin 1980-luvulla "Pegasos"-nimellä julkaiseman harvinaisen omakustanne-EP:n nimikappale uutena versiona. Uusi levy seurailee osin edeltäjänsä jälkiä melodisen metallin tyylisuunnalla, mutta on musiikillisesti vähemmän progressiivista.Monet alkuperäisen kokoonpanon jäsenet vierailevat myös uudella levyllä, muun muassa Marco Hietala laulussa ja taustalaulussa.


title: Lennox Kilgour

text: Lennox Stanislaus Kilgour (15. huhtikuuta 1927 Port of Spain, Trinidad ja Tobago – 2004) oli trinidadtobagolainen painonnostaja ja olympiamitalisti.


title: Lennox Kilgour

text:
Kilgour saavutti pronssia Helsingin 1952 olympialaisissa alle 90-kiloisten sarjassa tuloksella 402,5 kg. Hän on Rodney Wilkesin ohella maansa ainoa painonnoston olympiamitalisti. Melbournen 1956 olympialaisissa hän sijoittui seitsemänneksi tuloksella 390 kg.
Kilgour ei osallistunut kertaakaan MM-kilpailuihin, koska ne järjestettiin Euroopassa eikä hänen kotimaansa liitolla ollut varaa matkakustannuksiin. Vancouverissa 1954 järjestetyissä Kansainyhteisön kisoissa hän saavutti hopeaa.


title: Antibioottiripuli

text: Antibioottiripuli on "Clostridium difficile" -bakteerin aiheuttama tauti. Tauti johtuu yleensä antibioottien seurauksena alkaneesta bakteerin ylikasvusta, ja hoitona on antibioottien lopettaminen. Muita mahdollisia hoitoja ovat antibiootit tai ulosteensiirto. Bakteeri voi aiheuttaa huonokuntoisilla kuolemaan johtavan veriripulin.


title: Fantasiaelokuva

text: Fantasiaelokuva on elokuva, jossa on fantasian elementtejä, kuten taikuutta ja muita yliluonnollisia asioita. Myös fantasiamaailmat ovat usein osa fantasiaelokuvaa. Fantasiaelokuvilla on joitain yhteisiä elementtejä tieteiselokuvien ja kauhuelokuvien kanssa.


title: Kaukainen sointi

text: Kaukainen sointi () on Franz Schrekerin kolminäytöksinen ooppera. Se esitettiin ensimmäistä kertaa 18. elokuuta 1912 Opernhausissa Frankfurt am Mainissa. Kapellimestarina oli Ludwig Rottenberg.


title: BCPL

text: BCPL () on vanha tietokoneiden ohjelmointikieli, jonka kehitti Martin Richards Cambridgen yliopistossa vuonna 1966.


title: BCPL

text: Kieli perustui CPL-kieleen, (), josta poistettiin käännöstä vaikeuttavia tekijöitä, kuten tyyppijärjestelmän säännöt.


title: BCPL

text: BCPL-kielestä Ken Thompson kehitti B-kielen, johon Dennis Ritchie lisäsi tyyppijärjestelmän ja antoi sille aluksi nimen NB (New B) sekä alkoi kirjoittaa kääntäjää. Tästä kehittyi C-ohjelmointikieli, jolla Ritchie kirjoitti uudelleen Unix-käyttöjärjestelmän.


title: BCPL

text: BCPL oli ensimmäinen "aaltosulku-ohjelmointikieli". Aaltosulkuja (rajatun näppäimistön takia niiden tilalla usein codice_1 ja codice_2) käytettiin erottamaan lohkoja. BCPL:n yksiriviset "//"-kommentit hävisivät C-kielestä, mutta tulivat uudelleen käyttöön C++ -kielessä sekä C-kielen standardissa C99.


title: BCPL

text: TRIPOS-käyttöjärjestelmä on tehty BCPL-kielellä.


title: BCPL

text: Kertomien tulostus:


title: BCPL

text: GET "libhdr"


title: BCPL

text:
LET start() = VALOF
$( FOR i = 1 TO 5 DO writef("Kertoma(%n) = %i4*n", i, kert(i))


title: BCPL

text: AND kert(n) = n=0 -> 1, n*kert(n-1)


title: Kilroy sen teki

text: Kilroy sen teki on Ilmari Unhon ohjaama vuonna 1948 valmistunut suomalainen romanttinen komedia. Pääosia esittävät Lea Joutseno ja Joel Rinne. Elokuva perustuu Hilja Valtosen samannimiseen romaaniin vuodelta 1947. Elokuva jäi Joutsenon viimeiseksi valkokangastyöksi.


title: Kilroy sen teki

text: "Kilroy sen teki" oli seitsemäs Hilja Valtosen romaaneihin perustuva elokuva. Elokuvan nimi juontuu alkuperältään tuntemattomasta amerikkalaisesta sanonnasta "Kilroy was here" (Kilroy kävi täällä), jolla viitataan tuntemattomaan tekijään. Suomeen sanonta levisi todennäköisesti sarjakuvien kautta.


title: Kilroy sen teki

text: Kirjassa tapahtuma-ajankohta on kesä, elokuvassa talvi. Elokuvan teko aloitettiin marraskuussa 1947 ja seuraavassa maaliskuussa elokuva oli ensi-illassa. Lea Joutseno teki tässä viimeisen elokuvaroolinsa.


title: Kilroy sen teki

text: Aikalaisarvioissa elokuva ja ohjaus saivat kahdenlaista kritiikkiä. Filmin ansioiksi luonnehdittiin ”pirteää vauhdikkuutta ja nasevia repliikkejä”. Toisen arvostelijan mukaan ”hiljavaltosmainen” komedia sisältää iloisia ja pirtsakoita rasavillityttöjä, piippua polttavia nuoria agronomeja, mielisteleviä kaupunkilaisnuorukaisia ja suulaita kotiapulaisia. Juonta sen sijaan kuvailtiin yleensä teennäiseksi ja mitättömäksi, mutta kiitosta toi tyylikkään komediallisen sävyn säilyminen. Myös filmin päädaamien muotipiireissä liikkuvaa pukeutumista arvosteltiin.


title: Kilroy sen teki

text: Näyttelijät ja etenkin Lea Joutseno saivat rooleistaan tunnustusta.


title: Kilroy sen teki

text: Myöhemmin eräs kriitikko pitää elokuvaa paperinohuna komediana, joka koostuu sattumanvaraisista väärinkäsityksistä.


title: Kilroy sen teki

text: Nuori muotisuunnittelija Ulla Järvinen (Joutseno) palaa työmatkalta Ruotsista pettyäkseen, koska ompelimon johtaja on sillä aikaa kihlannut hänen poikaystävänsä (Kullervo Kalske). Ulla saa sähkösanoman, jonka mukaan hänen tätinsä on kuollut ja hän on perinyt ison kartanon. Hän matkaa talvella kartanoon, jonka täti on kuitenkin myynyt jo vuosia sitten. Vähitellen selviää, ettei tämä olekaan kuollut. Tädin perintöä kärkkyy silti yksi ja toinen, muun muassa entinen poikaystävä. Ullaa auttaa hänen kämppäkaverinsa Leila (Ritva Arvelo). Jo alussa Joel Rinteen esittämä agronomi Yrjö Haara tulee juoneen mukaan romanttisena sankarina. Lopussa useimpien väärinkäsitysten selvittyä Ulla lähtee takaisin kohti Helsinkiä, mutta Haara pysäyttää junan.


title: Mihail Petrov (painonnostaja)

text: Mihail Petrov on entinen bulgarialainen painonnostaja. Hän menestyi 1980-luvulla alle 67,5-kiloisten sarjassa.